IRA KAZAR MUAT NAIK 'SELFIE' TUNJUK CINCIN TERIMA KECAMAN WARGANET

Baru-baru ini menerusi akaun media sosial, anak perempuan kepada pelakon veteran Kazar Saisi iaitu Ira Kazar telah memuat naik sekeping gambar dimana dia memakai sebentuk cincin di jari manis.

Perkongsian Ira itu telah mendapat perhatian warganet. Gambar itu turut dikongsikan di Facebook oleh sebuah portal dan menerima pelbagai reaksi daripada netizen.

Susulan perkara tersebut, ramai yang membuat spekulasi tentang hubungan Ira bersama pelakon dan pengarah terkenal, Syamsul Yusof yang sehingga kini berdiam diri tentang status perhubungan mereka.

Klik untuk gambar besar

Oleh sebab itu, ramai warganet mula memberikan pelbagai respons negatif mempersoalkan kemampuan Ira untuk membeli sebentuk cincin dan telefon pintar yang mahal sedangkan dia didakwa tidak bekerja.

Dalam pada itu, ada juga yang beranggapan bahawa cincin itu diberikan oleh Syamsul sendiri dan ramai yang mengecam Ira kerana dianggap sebagai 'penyondol' rumah tangga pelakon itu dan isterinya Puteri Sarah.

Sekadar informasi, Puteri Sarah memfailkan saman ke atas Ira Kazar pada 26 Jun lalu kerana didakwa menganggu kehidupan aktres berkenaan.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SAYA TIDAKLAH SEBANGSAT ITU..." - ISU JODOH DIPERSENDAKAN, ZIZAN  SERAHKAN PADA ALLAH

Selepas pelakon Kamal Adli membuat kejutan melamar pelakon Uqasha Senrose semasa siaran langsung Anugerah MeleTOP Era 2020 (AME 2020) malam tadi, isu jodoh pelawak dan pelakon Zizan Razak nampaknya kembali hangat diperkatakan.

Reaksi Zizan pada malam itu menjadi bualan apabila ramai dalam kalangan peminat seperti mempersendakan urusan jodohnya yang masih belum kunjung tiba.

Zizan menerusi laman Instgram miliknya memberitahu yang dia hanya memberikan reaksi sporting untuk menjadikan program itu lebih menarik dan dia tidak tahu menahu mengenai lamaran Kamal pada Uqasha itu.

"Melihat apa yang berlaku malam ini (tadi) menjadi perbualan dalam media sosial tentang jodoh saya selepas Kamal Adli melamar Uqasha Senrose di pentas AME2020.

"Maaf saya katakan apa yang berlaku malam pun bukan rancangan saya dan saya tidak tahu. Saya cuma memberi respons yang 'sporting' untuk memberikan program nampak 'best'," ujarnya.

Klik untuk gambar besar

Dalam masa sama, Zizan seolah kecewa urusan jodohnya dipersenda ramai. Ujarnya, dia percaya bahawa jodoh, ajal dan maut bukan terletak di tangan manusia sebaliknya urusan Allah.

"Dan bila sebut bab jodoh saya tidaklah sebangsat itu dan seperti yang anda sangkakan. Segalanya saya serahkan pada Allah. Kerana jodoh ajal maut itu bukan urusan kita dan semestinya Dia," katanya.

Terdahulu, selain Emma, Zizan pernah dikhabarkan menjalin hubungan cinta dengan beberapa wanita lain seperti Juliana Evans dan Mira Filzah.

Ketiga-tiga wanita tersebut sudah bergelar isteri dan hal itu membuatkan peminat melabel Zizan seorang lelaki yang tidak bernasib baik dalam percintaan.

www.myartis.com / Sumber & foto: Kosmo & Instagram Zizan Razak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


3 GAMBAR - MAJLIS RESEPSI AWIE & LADY DI TEPI PANTAI

Pada 7 Oktober lalu, majlis resepsi penyanyi dan pelakon Awie atau nama sebenarnya, Ahmad Azhar Othman, 48, dan pasangannya, Sharifah Ladyana Syed Shamsuddin, 29, telah diadakan pada sebelah malam di tepi pantai selepas majlis akad nikah.

Majlis resepsi Awie dan Lady ini adalah berkonsep tradisional Melayu yang dihadiri kira-kira 250 tetamu.

Selamat pengantin baru kami ucapkan dan semoga perkahwinan kali ini kekal hingga ke akhir hayat.

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


"MAAFKAN SAYA YE TIDAK DAPAT MEMBANTU RAMAI LAGI" - USTAZ EBIT LEW

Ustaz Ebit Lew menerusi laman Instagram miliknya telah berkongsi satu status dimana dia membeli 100 unit tablet untuk diberikan kepada pelajar susah yang memerlukan. Perkara tersebut telah membuatkan nama pendakwah popular itu sejak semalam telah menjadi perhatian ramai.

"Pohon doakan yer. Baru beli 100 biji Tab untuk dihadiahkan pada pelajar yang memerlukan. Siapa benar-benar perlu boleh hubungi 0175870294. Semoga menjadi asbab kebaikan," katanya sebelum ini.

Menerusi perkongsian terbaru, Ustaz Ebit berasa sebak kerana hanya mampu menyediakan sebanyak 100 unit sahaja tetapi dia menerima hampir 43 ribu mesej daripada mereka yang memerlukan tablet untuk anak belajar.

Bukan itu sahaja, Ustaz Ebit turut menerima ribuan permohonan sumbangan keperluan harian seperit kerusi roda dan van jenazah dari pelbagai bangsa, negeri. Ada yang hilang pekerjaan serta golongan kelainan upaya (OKU).

Klik untuk gambar besar

Dalam pada itu, Ustaz Ebit turut memohon maaf kerana tidak dapat membantu ramai orang serta berharap agar dosanya diampunkan. Ustaz Ebit pada masa sama berdoa agar mereka yang benar-benar berada dalam kesusuhan diberikan bantuan dan dipermudahkan urusan oleh Allah.

"Sayu hati rasa. Dalam separuh hari sahaja 43 ribu mesej dan 43 ribu orang perlu Tab untuk anak belajar. Ramai juga yang OKU, tiada pekerjaan, anak yatim piatu, kerja gaji kecil. Semua bangsa ada dari semua negeri. Permintaan kerusi roda yang perlu lagi 8 ribu kerusi roda. Ambulans dan van jenazah setiap hari bergerak.

"Maafkan saya ye tidak dapat membantu ramai lagi. Maafkan saya. Semoga Allah ampunkan dosa saya. Ya Allah siapa sahaja yang benar-benar memerlukan permudahkanlah. Lapangkanlah buat saudaraku semua. Semoga menjadi asbab kebaikan dan hidayah," tuturnya.

Melihat pada ruangan komen, rata-rata netizen sebak dengan perkongsian pendakwah itu serta mendoakan agar dimurahkan rezeki supaya dapat membantu mereka yang memerlukan.

www.myartis.com / Sumber & foto: Rotikaya & Instagram Ustaz Ebit Lew

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


IZREEN KONGSI NAMA ANAK KETIGA, 'ALI IDREES'

"Hai untie2 uncle2 semua.. nama saya "ALI IDREES BIN MUHAMMAD RADZI" panggil Baby ALI aje okay.. 21/9/21 9.06am 2.87kg (selama ni yg besar tu mama.. ALI kecik aje.

"3 pahlawan mama.. Adrian Umar.. Aaron Ibrahim.. Ali Idrees..," tulis pelakon Izreen Azminda yang berkongsikan nama anak ketiganya, 'Ali Idrees Muhammad Radzi' menerusi laman Instagram miliknya, selepas seminggu dilahirkan.

Izreen bagaimanapun masih belum mendedahkan wajah anak kedua yang dilahirkan pada 21 September lalu di Pusat Perubatan Prince Court, Kuala Lumpur.

Klik untuk gambar besar

Ini adalah anak kedua Izreen bersama suaminya yang juga pemuzik bebas, Ude Wahid selepas dikurniakan cahaya mata pertama Aaron Ibrahim kini berusia dua tahun.

Menerusi perkahwinan terdahulu, Izreen mempunyai seorang cahaya mata Muhammad Adrian Umar kini berusia tujuh tahun. Ude juga memiliki dua cahaya mata lelaki iaitu Arish Muqri, 7, dan Ariq Muqri, 4, hasil perkahwinan terdahulu bersama Intan Saleh.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DATUK SERI VIDA: "KALAU SAYA DAPAT BABY LAGI..."

Baru-baru ini, usahawan kosmetik Datuk Seri Vida telah memuatnaik fotonya bersama anak Datuk Aliff Syukri iaitu Yusoff Al-Qardawi. Namun, apa yang menarik perhatian apabila usahawan itu melahirkan hasrat untuk mendapat anak lagi.

"Kalau saya dapat baby lagi... mesti enchem macam Yusoff Al-Qardawi," kata pengasas produk Vida Beauty.

Dalam pada itu, melihat pada ruangan komen, ramai yang menasihatkan agar penyanyi lagu 'I Am Me' itu mengambil anak angkat.

Sebelum ini juga, Vida ada memuatnaik video menunjukkan imbasan ultrasound namun ia hanyalah menunjukkan degupan jantungnya sahaja. Turut ada di dalam video tersebut adalah anaknya, Cik B yang kelihatan acuh tak acuh melayan ibu itu.

Pada pendapat kami, bernas juga cadangan netizen itu. Mungkin Vida boleh pertimbangkan?

Klik untuk gambar besar

www.myartis.com / Sumber: Media Hiburan

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DEKLARASI SOP PENGGAMBARAN - FDAM MOHON PERCEPATKAN

"FDAM berterusan menerima desakan dan aduan dari ahli serta penggiat seni setiap hari bagi mendapatkan kebenaran dan pelepasan yang lebih jelas. Seluruh penggiat seni sekarang ini berada didalam dilema kerana ingin meneruskan penggambaran demi kelangsungan hidup.

"FDAM mengharapkan mereka yang baharu dilantik sebagai Pengerusi, Timbalan Pengerusi dan Ahli Lembaga Persatuan Kemajuan Filem Nasional Malaysia (FINAS), menjadikan isu ini sebagai keutamaan memandangkan kami sudah lama menunggu dan masih belum selesai," kata Persatuan Sutradara Malaysia (FDAM) yang memohon Kementerian Komunikasi Dan Multimedia (KKMM) agar mempercepatkan Deklarasi Prosedur Operasi Standard (SOP) secepat mungkin seperti yang dijanjikan oleh Majlis Keselamatan (MKN).

Presidennya, Ahmad Ibrahim atau Mat London dalam satu kenyataan berkata, ia berikutan kemelut dan keresahan warga industri filem dan kandungan televisyen negara yang masih belum mendapat jalan penyelesaian walaupun pelbagai usaha, janji dan kenyataan daripada pelbagai pihak sudah dikeluarkan.

Dalam masa sama, FDAM mengucapkan tahniah diatas pelantikan serta selamat bertugas kepada yang terpilih: "Semoga perkara ini mendapat perhatian dan mencapai titik noktahnya demi memberi kelegaan kepada penggiat filem dan televisyen yang sudah lama menanti.

"Ia terutama sekali buat lebih 50 produksi yang sudah lama berhenti dan terpaksa berhenti ekoran pelaksanaan Perintah Kawalan Pergerakan (PKP) oleh MKN. Ia juga turut membabitkan hampir 60 produksi baharu yang sudah bersedia untuk memulakan proses penerbitan serta kerja-kerja penggambaran," katanya.

www.myartis.com / Sumber: Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


USTAZ AHMAD DUSUKI TEGUR - FATHIA KONGSI FOTO PANAS 'DICIUM LELAKI'

Isu buka tudung dan kini tampil dengan rambut pendek belum lagi reda, namun Fathia Latiff sekali lagi hangat diperkatakan apabila foto panas beliau berpelukan mesra dan dicium seorang lelaki tersebar di media sosial.

Fathia memuatnaik foto tersebut di InstaStories bersama beberapa kenyataan berbaur sindiran terhadap pihak yang terus mengecam tindakannya membuka tudung dan turut menyertakan ayat-ayat berbaur lucah.

Daripada perlakuan Fathia ini, rata-rata netizen berpendapat mungkin beliau sememangnya mempunyai masalah dan memerlukan pertolongan pakar. Ada juga yang mengatakan mungkin Fathia sengaja memuatnaik foto panas itu kerana ingin meraih publisiti.

Terdahulu, Fathia mengesahkan beliau sudah membuka tudung dan sangat gembira dengan penampilan terbarunya itu kerana penampilannya ketika berhijab penuh dengan dugaan serta cabaran.

Klik untuk gambar besar

Harus berpura-pura dan tidak dapat menjadi diri sendiri sehingga segala tekanan itu membuatkan dirinya mengalami depresi. Sebelum ini, Fathia menutup aurat atas desakan orang dan bukannya kerana Allah SWT.

Reaksi Fathia yang seolah ceria mengumumkan telah membuka tudung mendapat perhatian pendakwah Ustaz Ahmad Dusuki Abd Rani yang menegur pelakon itu agar tidak berbangga dengan dosa yang dibuat.

Menerusi Facebook, Ustaz Ahmad Dusuki memberi teguran terbuka buat Fathia. Menurutnya, dunia glamor dan kemasyhuran hanyalah sementara, berbanggalah ketika memakai tudung dan tidak berasa hebat apabila membukanya.

"Jika kalian merasa hebat dengan kemashyuran kalian, tidak kemana pun kemashyuran saat nyawa di kerongkongan itu!! Allah tidak pernah menganugerah ketenangan dan kebahagian dari kemaksiatan.

"Jika pun kalian merasa hebat dengan kemaksiatan itu, sembunyikanlah kemaksiatan itu. Allah telah menyelamatkan kalian dengan ketaatan, berbanggalah saat bertudung bukan berbangga dengan melakukan peribadi seumpama ini," tulisnya.

Rata-rata netizen bersetuju dengan kenyataan dan nasihat Ustaz Ahmad Dasuki. Dalam pada itu, ada yang berkata, apa yang dilakukan Fathia itu memang satu kesalahan besar dalam agama, tetapi kita janganlah terlalu mengecam beliau sehingga pintu hatinya tertutup untuk menutup aurat.

Memang benar sekali teguran Ustaz Ahmad Dusuki itu, semoga Fathia sudi membacanya dan renungkanlah setiap teguran itu. Apapun doakan yang terbaik sahaja buat Fathia agar beliau kembali di jalan yang benar. Memang beliau melakukan kesalahan tetapi biarlah nanti beliau berubah dengan ikhlas atas kerelaan hatinya sendiri.

www.myartis.com / Sumber: Rotikaya & Beautifulnara

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA '360 DARJAH' SHARNAAZ JADI PERDEBATAN NETIZEN

"Kenapa saya kuat? Sebab budak kecil ni yang buat saya kuat daripada dalam dan ubah saya 360 darjah. Terima kasih Allah untuk hadiah ni dan juga kepada ibunya, Noor Nabila," tulis pelakon Sharnaaz Ahmad di laman Instagram miliknya.

Bagaimanapun, kapsyen yang ditulis Sharnaaz menjadi perdebatan netizen. Kata mereka, Sharnaaz atau nama penuhnya Sharnaaz Ahmad Basir Ahmad, 35, tersalah menggunakan frasa 360 darjah bagi merujuk kepada perubahan hidup selepas kehadiran anak lelakinya iaitu Jebat Jayden yang kini berusia dua tahun.

Ujar netizen lagi, frasa tersebut tidak tepat kerana 360 darjah bermaksud satu pusingan penuh maka ia menggambarkan pelakon drama 'Suamiku Encik Sotong' itu kembali ke tempat sama tanpa sebarang perubahan.

Klik untuk gambar besar

"Bro... mungkin awak maksudkan 180 darjah. - "360 darjah bermaksud awak kembali ke tempat yang sama. Makanya, ia patut jadi 180 darjah sebab awak dah berubah. Saya selalu kena (tegur) dengan kawan-kawan fasal benda ni. Apapun, semoga yang terbaik saja untuk awak dunia dan akhirat," tulis beberapa netizen.

Namun ada juga yang tampil mempertahankan frasa yang digunakan Sharnaaz: "Salam, maaf mencelah tapi saya rasa 360 darjah di sini konsepnya adalah dia berubah melalui pelbagai sudut. Jebat mengubah Sharnaaz dalam semua sudut untuk menjadi seorang yang lebih baik.

"Saya setuju, frasa 360 darjah itu masuk akal. Awak boleh kembali ke tempat yang sama sebagai orang yang berbeza. Pernah dengar terma mula semula?" komen beberapa netizen lain.

Sementara itu, Sharnaaz menjawab komen salah seorang netizen secara berseloroh dengan mengatakan dia sendiri kurang faham mengenai isu yang diperdebatkan: "Entahlah. SPM matematik jahanam, tapi kira duit saja tak jahanam," balas Sharnaaz.

Untuk makluman, Sharnaaz mendirikan rumah tangga bersama ahli perniagaan Noor Nabila Mohd Noor pada 31 Mac 2017 di sebuah hotel di Petaling Jaya dan dikurniakan seorang cahaya mata lelaki iaitu Jebat Jayden yang kini berusia dua tahun. Pasangan itu bagaimanapun bercerai secara hakam pada 9 Julai lalu.

www.myartis.com / Sumber & foto: mStar & Instagram Sharnaaz Ahmad

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISU SONGLAP DUIT: "TAK BOLEH BELI KANCIL PUN" - ALIFF AZIZ

"Tidak perlu menjatuhkan hukum jika tidak mengetahui cerita kedua-dua belah pihak. Saya harap anda gembira dengan populariti anda yang sedang viral sekarang kerana ia tak akan lama," ujar penyanyi dan pelakon Aliff Aziz.

Suami kepada Bella Astillah ini meminta orang ramai tidak membuat andaian berkaitan isu songlap duit yang didedahkan seorang individu melibatkan dirinya pada Isnin.

Aliff berkata, terdapat salah faham dalam isu berkenaan dan beliau akan menjelaskan perkara itu dalam masa terdekat.

Sebelum ini, seorang ahli perniagaan mendedahkan bahawa dia ditipu penyanyi lagu Sayang Sayang ini selepas memberi pinjaman sejumlah wang.

Klik untuk gambar besar

Penyanyi itu didakwa tidak mahu memulangkan wang selepas diminta berbuat demikian, malahan enggan memuatnaik posting berkaitan produk seperti yang dijanjikan.

Dalam pada itu, Aliff berkata, adalah mustahil bagi dirinya untuk mencuri wang sejumlah RM1,500 itu.

"Nak songlap duit RM1,500 adalah sangat mustahil, tak boleh beli kereta kancil pun," katanya yang mempunyai seorang anak lelaki bernama Mohamad Ayden.

www.myartis.com / Sumber: mStar & Instagram Aliff Aziz

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


"DIA BATUK & ALAMI ALAHAN TERUK" - REZA HASBI BIMBANG ISTERI HAMIL 3 BULAN DIJANGKITI WABAK

"Saya ingin mohon doa daripada semua rakyat Malaysia... isteri saya yang kini sedang mengandung disahkan positif. Kandungan dia pula baharu 14 minggu, jadi saya agak risau dengan keadaan dia.

"Dia kini sudah berada di pusat kuarantin Maeps, Serdang untuk dipantau keadaannya. Kami berdua duduk berasingan buat masa ini. Dia bersama anak kedua kami tinggal bersama keluarganya di Subang.

"Manakala saya pula berada di Kuala Kangsar, Perak bersama anak pertama. Ikutkan memang nak ke sana untuk jaga isteri sebab dia alami alahan yang teruk.

"Semalam isteri mengadu yang dia batuk dan bila buat kit ujian Covid-19 malam tadi positif dan pagi tadi pun buat ujian calitan pun keputusannya sama. Itu yang terus dibawa ke pusat kuarantin," kata pelakon Reza Hasbi yang meluahkan rasa bimbang apabila isterinya iaitu Rose Darlila Roseli yang kini hamil tiga bulan disahkan positif Covid-19.

Klik untuk gambar besar

Menurut Reza atau nama sebenarnya Muhamad Ridzuan Hasbullah, isterinya sudah dibawa ke Pusat Kuarantin dan Rawatan Covid-19 (PKRC) di Taman Ekspo Pertanian Malaysia Serdang (Maeps), Serdang.

Reza yang kini berada di Kuala Kangsar, Perak memberitahu dia sepatutnya bertemu isterinya yang tinggal bersama keluarga dan anak kedua mereka di Subang Jaya Selangor pada Isnin depan.

Pelakon drama 'Dia Menantu Rahsia' itu turut memaklumkan perkara tersebut menerusi laman Instagram miliknya pada Sabtu. Dalam pada itu, Reza meluahkan berasa bimbang dengan keadaan anak keduannya iaitu Mohammad Rafie Dayen, 2, yang turut mengalami masalah kesihatan.

"Buat masa ini, hanya isteri disahkan positif. Tapi keluarga dan anak kedua akan buat swab test hari ini. Anak kedua saya pula ada masalah kesihatan dan sepatutnya 6 Oktober depan dia kena jalani pemeriksaan MRI.

"Doktor nak kesan apa sakit dia. Anak saya sebelum ini selalu tersedu tapi lama-kelamaan sedu itu buat tertarik badan dia. Doktor kata bukan sawan... tu yang nak kena buat pemeriksaan.

"Bertambah saya risau sebab dia memang duduk dengan isteri. Antibodi anak saya tu lemah, kalau demam sikit pun dah masuk hospital," ujar Reza yang juga mempunyai seorang lagi anak lelaki Mohamamad Rifqi Danial, 5, yang tinggal bersamanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DIBEDAH AKIBAT GERD - EZAD LAZIM KINI SUDAH KELUAR HOSPITAL

"Ezad baharu saja keluar hospital. Dia tidak dibenarkan makan makanan biasa dan hanya boleh mengambil makanan lembut yang dikisar seperti bubur. Dalam tempoh itu, dia juga kena berehat sepenuhnya dan tak boleh buat sebarang kerja berat.

"Doakan kesihatannya akan pulih seperti sedia kala," kata isteri kepada penyanyi Ezad Lazim, Zeana Ramli yang memaklumkan suaminya telah dibenarkan pulang ke rumah hari ini dan diminta berehat dua minggu selepas menjalani pembedahan akibat masalah gastrik kronik atau refluks gastroesofagus (GERD), semalam.

Zeana ketika dihubungi turut memberitahu suaminya juga dilarang mengambil makanan keras dalam tempoh itu bagi memastikan dirinya benar-benar sembuh.

Semalam, Ezad dilaporkan telah dimasukkan ke pusat perubatan di Shah Alam selepas mengalami kesakitan berterusan. Dia mengalami muntah tanpa henti seperti selepas makan durian kunyit dalam keadaan perutnya kosong.

Menurut Zeana, menerusi pembedahan itu doktor membuang sebiji batu hempedu, hempedu dan mengecilkan saluran pemakanan menerusi cara jahitan. Tambah Zeana, Ezad dimasukkan ke hospital itu selepas mengalami kesakitan berterusan.

"Dia terlebih dulu dimasukkan ke bilik pembedahan untuk proses scope dan doktor mendapati banyak asid di bahagian lidah. Ezad mengalami muntah tanpa henti seperti yang berlaku pada 2016 dan 2017 serta kali terakhir pada Disember 2018. Puncanya kali ini dia makan durian kunyit dalam keadaan perutnya kosong.

"Bacaan diabetisnya 12 berbanding ketika dimasukkan ke Hospital Putrajaya, Ahad lalu iaitu 20. Namun keesokannya turun kepada 6.5. Ezad tak mahu ditahan di wad dan dibawa pulang ke rumah Selasa lalu. Semalam, saya bawa dia ke sini kerana ada kenalan doktor pakar GERD.

"Selepas pembedahan suara Ezad akan serak dan dia hanya boleh makan makanan seperti diberikan kepada bayi. Doktor juga minta dia kawal bacaan diabetis," jelasnya.

Terdahulu penyanyi lagu 'Demi Cinta' ini ke Gua Musang, Kelantan untuk kerja-kerja pertanian. Dia mencari benih untuk beberapa tanaman kerana merancang untuk mengerjakan dusun.

Difahamkan Ezad juga makan durian dan juga membawa balik buah durian dari sana. Dia seterusnya mengalami muntah-muntah dan tidak lama kemudian diserang panik.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SELESAI JALANI PEMBEDAHAN BARIATRIK - AISHAH MOHON SEDIKIT PRIVASI

Menerusi akaun Instagram, juara Gegar Vaganza 4 (GV4), Aishah telah selamat menjalani pembedahan Bariatrik (prosedur pintasan saluran pemakanan atau pintasan gastrik).

Gara-gara pertambahan berat badan yang membimbangkan, Aishah atau Wan Aishah Wan Ariffin, 52, memilih menjalani pembedahan tersebut.

Menurut Aishah, tujuan pembedahan tersebut bukanlah untuk kelihatan cantik dan kurus semata-mata, sebaliknya bagi mengatasi masalah gastrik dan sakit kaki berpunca daripada berat badan.

"Buat prosedur ini pun kerana sudah tak larat. Kaki sakit bawa berat badan. Semoga apabila berat badan sudah ideal senang beribadah.

"Berat badan berlebihan membuatkan kaki tak mampu menampung beban dan kerana itulah saya memilih membuat pembedahan ini.

Klik untuk gambar besar

"Selepas balik dari trip ke Eropah baru-baru ini saya terfikir untuk buat pembedahan kerana kaki tak tahan sakit.

"Sebenarnya sakit kaki ini sudah lama saya hadapi dan setelah dicadangkan oleh seorang teman, saya rasa perlu buat pembedahan ini.

"Ini bukan fasal nak kurus cantik sahaja tapi sebab utama adalah masalah sakit kaki dan susah nak buat aktiviti harian," jelasnya.

Dalam pada itu, Aishah turut memberitahu yang dia memerlukan sedikit masa dan ruang privasi untuk berehat setelah selesai pembedahan itu kelmarin.

Difahamkan, Aishah menjalani pembedahan tersebut di Pusat Perubatan Universiti Kebangsaan Malaysia (PPUKM), Kuala Lumpur pada Rabu.

Selain untuk mengawal berat badan, Aishah berkata pembedahan ini juga bertujuan untuk merawat penyakit gastrik yang dihadapinya.

"Saya ada masalah gastrik dan selalu lapar nak makan. Selepas pembedahan ni dah tak ada rasa lapar dan masalah sakit perut sudah tiada.

"Harapan saya pembedahan ini dapat membantu mengelakkan sebarang penyakit dalaman dan saya boleh menjalani kehidupan lebih baik.

"Lebih baik saya cegah daripada sekarang, tak nak nanti ada penyakit bahaya datang dan menyusahkan orang lain pula," katanya yang menjalani pembedahan tersebut setelah menerima nasihat pakar.

Pembedahan Bariatrik melibatkan prosedur mengecilkan saiz perut dengan cara pintasan saluran gastrik atau menyambungkan semula saluran usus kecil ke bahagian utama perut (gastric bypass).

Kemaskini terbaharu Aishah menunjukkan penyanyi yang popular dengan lagu 'Janji Manismu' itu tersenyum dan dikelilingi jambangan bunga hadiah daripada peminat.

Apa-apapun, kami mendoakan semoga Aishah segera sembuh dan diberikan kesihatan yang baik.

www.myartis.com / Sumber: mStar & Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


FOTO 'SEAKAN BERCUMBU': "SEMUA NAK KAITKAN LGBT" - JANNA NICK

"Foto itu tiada apa-apa maksud, ia hanya sekadar momen bergambar dengan seorang rakan, terserah pada perspektif masing-masing yang melihat.

"Mungkin hal LGBT ini sudah semakin meluas diperkatakan, jadi orang ramai mula mengaitkan semua benda dengan isu tersebut. Sampaikan perbuatan yang tak ada kena mengena pun turut dikaitkan sama.

"Mereka yang fikir ke arah itu!," kata pelakon Janna Nick ketika diminta mengulas mengenai sekeping foto dirinya dengan pelakon Eyka Farhana 'seakan bercumbu'.

Janna atau nama sebenarnya Nurul Jannah Muner, 22, berkata gambar tersebut tidak mempunyai apa-apa maksud dan terpulang pandangan individu yang melihatnya.

Klik untuk gambar besar

Sebelum ini foto yang dimuatnaik di Instagram milik Eyka itu telah menerima kecaman netizen yang mengatakan kononnya mereka mempromosikan budaya songsang iaitu lesbian, gay, biseksual dan transgender (LGBT).

Foto tersebut menjadi tular di laman sosial sehingga ada yang menuduh mereka seperti mempromosikan budaya LGBT. Kedua-dua aktres ini difahamkan mengambil gambar tersebut ketika berada di set penggambaran drama 'Bukan Cinta Aku'.

Sementara itu, pelakon drama 'Semerah Cinta Humairah' dan  'Leftenan Zana' ini berkata bukan semua perbuatan yang dilakukan melambangkan budaya LGBT.

Dalam hal ini, Janna meminta netizen berfikiran positif dan menyemai perasaan kasih sayang sesama manusia serta tidak bercakap mengenai hal negatif semata-mata.

"Sebagai selebriti saya sedar banyak mata yang memandang tapi bukan semua benda kita buat ada kaitan dengan hubungan songsang itu.

"Foto itu hanyalah perasaan kasih sesama manusia, mari sebarkan perasaan cinta terhadap orang sekeliling kita dan ambil nilai positif itu," ujarnya

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"TINGGAL '3 ISTERI', TAK BERMAKNA SAYA PERLU LENGKAPKAN" - SALIH YAACOB

Semua mengetahui bahawa Salih Yaacob, 55, kini tinggal tiga isteri setelah dia berpisah dengan isteri keduanya, Nor Raha Hamad, 47, selepas Aidilfitri tahun lalu.

Artikel terdahulu:

ISTERI KEDUA NIKAH LAIN - SALIH YAACOB KINI TINGGAL '3 ISTERI'

Pengacara dan juga penyampai radio Sinar FM itu bercerai dengan Raha selepas didesak isterinya agar berbuat demikian dengan alasan Salih tidak berlaku adil terhadapnya.

Walaupun Salih kini mempunyai tiga isteri dan boleh menambah seorang lagi bagi 'mengisi kekosongan' yang ada, dia hanya berserah pada jodoh dan takdir apatah lagi perkahwinan bukanlah perkara yang boleh dibuat main.

"Dari dahulu lagi, niat saya berkahwin empat bukan kerana mahu mengambil kesempatan yang dibenarkan ajaran Islam.

"Sebaliknya saya berkahwin kerana Allah dan mahu mendidik isteri-isteri saya. Jadi, selepas bercerai dengan Raha, tidak bermakna saya kini sedang mencari calon baru untuk diisi 'slot' yang kosong itu. Lagipun jodoh dan maut itu adalah ketentuan Allah," ujar Salih dipetik sebagai berkata.

Gambar tahun 2012

Sementara itu, Salih berkata apa yang berlaku itu merupakan ujian buatnya bagi seorang lelaki yang berpoligami.

"Nampak mudah saja apabila beristeri ramai, tetapi tanggungjawab sangatlah besar. Dan kita sebagai manusia, ada masanya juga membuat silap.

"Tambahan pula, setiap isteri mempunyai sikap dan emosi yang berbeza, maka cara kita bercakap dengan mereka juga berbeza.

"Sebab itu saya perlu muhasabah diri setiap hari untuk cuba menjadi suami dan ayah yang sempurna," jelasnya.

Untuk makluman, Salih dan bekas isterinya itu pernah hidup bersama sebagai suami isteri selama 23 tahun. Mereka dikurniakan lima anak berusia 22 hingga 13 tahun dan seorang cucu.

Tiga lagi isterinya adalah Norlizah Mamat, 51, Norfara Wahida Sulaiman, 37, dan Samihah Syeikh Ali, 29, masih kekal bersamanya.

Daripada keempat-empat perkahwinan itu Salih dikurniakan 13 orang anak.

Sumber: mStar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


NEKAD TANAM RAMBUT - RODY KRISTAL AKUI DAH CUBA PELBAGAI PRODUK TAPI TIADA KESAN

"Kali terakhir saya botak masa pergi tunaikan umrah sekitar 2017. Lama juga saya simpan rambut ini, memang sayang bila nak botakkan kepala. Tapi sebab ada masalah rambut, saya terpaksa berkorban botakkan kepala. Ikutkan dah macam-macam produk cuba, tapi tak berjaya.

"Makin lama, makin berkurangan rambut saya di bahagian depan. Itu yang saya nekad untuk buat rawatan tanam rambut," kata pemain gitar utama kumpulan Kristal, Rody yang akhirnya membuat keputusan melakukan rawatan menanam rambut di sebuah klinik, selepas mencuba pelbagai produk melebatkan rambut.

Menurut Rody atau Mohd Rodi Baharudin, dia nekad melakukan proses tersebut selepas berdepan masalah rambut yang teruk sejak beberapa tahun lalu. Tambah Rody, biarpun alami sedikit luka di kepalanya, namun dia menganggap ia satu pengorbanan untuk rambutnya kelihatan cantik.

Klik untuk gambar besar

"Buat masa ini, muka saya jadi bengkak... mungkin akan bengkak selama tiga hari. Anak-anak panggil saya 'monster' sebab muka bengkak. Tak ada kesan sampingan yang teruk cuma ada luka sikit-sikit saja. Insya-Allah lagi beberapa hari okay la. orang cakap 'beauty is pain' kan.

"Saya memang lebih suka rambut panjang. Biarlah botak kejap daripada rambut panjang tapi bahagian depan botak," ujarnya yang berkongsi foto memperlihatkan dirinya membuat rawatan tanam rambut di laman Instagram miliknya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"LEPAS KAHWIN KENALAH IKUT PINDAH LONDON" - RUHAINIES

"Dia memang sudah beberapa kali menyatakan hasrat untuk menjadikan saya sebagai isteri. Bahkan, hubungan kami juga sudah diketahui keluarga. Dia pun sudah bertemu dengan keluarga saya. Cumanya, sekarang, dia menunggu kata putus daripada saya sahaja.

"Buat masa ini, biarlah saya mengenali hati budinya dahulu. Lagipun, saya kena tunggu kakak (pelakon Risteena Munim) melangsungkan perkahwinan terlebih dahulu.

"Tak manis lah kalau saya nak melangkah bendul pula," kata pelakon Ruhainies yang memberi gambaran bahawa hubungannya bersama lelaki tersebut berada dalam fasa yang serius.

Selepas beberapa kali dilihat bersama seorang lelaki kacak sejak kebelakangan ini di laman sosial, akhirnya Ruhainies baru-baru ini mengakui bahawa lelaki seusia yang berumur 26 tahun itu merupakan teman istimewanya.

Bagaimanapun, Ruhainies atau nama penuhnya Nur Ruhainies Farehah Zainul Ilya, memberitahu yang dia belum bersedia untuk mendedahkan wajah dan identiti sebenar ahli perniagaan yang digelar sebagai Mr. E itu.

Klik untuk gambar besar

Menurut Ruhainies sejak kebelakangan ini dia mengakui banyak memuatnaik video menggunakan aplikasi Insta Story menunjukkan dia bersama kekasih hatinya itu.

"Dia menetap di London, cuma balik ke sini atas urusan kerja sahaja. Jadi, waktu ini sahajalah yang kami ada untuk meluangkan masa bersama.

"Kalau ikutkan, sebelum ini dia hanya pulang ke Malaysia dua kali setahun sahaja. Cuma, selepas kami berkawan dalam dua bulan sekali dia akan pulang ke sini memandangkan sudah enam tahun tinggal di London.

"Selepas ini sudah jadi macam Kuala Lumpur ke Pulau Pinang sahajalah London tu," selorohnya yang memberitahu teman lelakinya itu juga sedang mengikuti pengajian separuh masa di peringkat sarjana dalam bidang perakaunan.

Diusik dengan perancangan perkahwinan, kata Ruhainies, jika segala-galanya sudah ditetapkan, dia akan berkongsi cerita kepada semua.

Pelakon drama 'Menantu Bilal' itu juga memberi bayangan bahawa dia mungkin akan tinggal di London selepas mendirikan rumah tangga dengan jejaka tersebut.

"Kalau lepas kahwin saya kenalah ikut tinggal dengannya. Memandangkan dia sudah memiliki kediaman sendiri di London, jadi kena pindah duduk di sanalah," kongsinya yang mengakui jejaka tersebut merupakan anak orang kenamaan di negara ini.

Memandangkan dirinya menjalin hubungan cinta jarak jauh, kata Ruhainies, selepas ini mungkin dia akan bergilir-gilir berulang-alik antara Kuala Lumpur dan London.

"Minggu depan dia akan pulang ke London semula. Jadi, kami akan bertemu semula pada Disember nanti. Hujung tahun nanti saya dan ahli keluarga lain pula yang akan bertandang ke London pula. Kena bergilir-gilir pula lah," jelasnya.

www.myartis.com / Sumber: Kosmo

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TERSINGKIR MINGGU KETIGA BIG STAGE 5 - NAUFAL AZRIN GAGAL MANFAATKAN UNDI IMUNITI

Nampaknya penyanyi Naufal Azrin tidak memanfaatkan undi imuniti yang diberikan juri pada minggu kedua Big Stage musim ke-5 (BS5) apabila gagal memikat hati juri sehingga tersenarai pada kedudukan tiga terbawah pada akhir persembahan dan menjadi peserta kedua tersingkir pada konsert ketiga yang berlangsung pada malam Ahad.

Penyingkitan Naufal diumumkan selepas gagal mendapat undian tinggi daripada penonton berbanding dua lagi peserta tercorot iaitu Meer Nash dan Coex.

Pada konsert ketiga program tersebut, persembahan Naufal atau atau nama penuhnya Ahmad Naufal Azrin, 24, yang menyampaikan lagu 'Only' nyanyian asal Lee Hi itu kurang mendapat perhatian juri.

Klik untuk gambar besar

Juri jemputan, penyanyi Ernie Zakri berkata, persembahan Naufal tidak menunjukkan jalan cerita yang baik ketika persembahan memandangkan lagu didendangkan bukan dalam bahasa Melayu.

"Harap ada 'groove' lagi dalam nyanyian. Perlu ada stail dalam membuat persembahan. Kena tunjukkan gerak tubuh seperti bercerita kerana lagu ini bukan dalam bahasa Melayu," ujarnya.

Barisan juri yang juga terdiri daripada Aina Abdul dan Ajai selaku juri tetap itu menyaksikan Waode berjaya menduduki tempat pertama menerusi nyanyai lagu Sang Dewi. Manakala Putera Muhammad berjaya pulang Anugerah Doj.minasi Persembahan Terbaik yang membawa pulang hadiah bernilai RM3,000.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DEDAH SUDAH TIGA KALI KEGUGURAN - NOOR NABILA REDA, BERDOA DIKURNIAKAN REZEKI ZURIAT

Isteri kepada Engku Emran iaitu Noor Nabila mendedahkan dia sudah tiga kali mengalami keguguran namun reda dengan ketentuan Allah. Nabila turut meminta mendoakan agar dia dan suami dikurniakan rezeki zuriat.

"Saya sebenarnya sudah keguguran sebanyak tiga kali. Doakan saya dan suami diberikan rezeki untuk menimang cahaya mata. Semestinya saya ingin memberikan adik kepada Jayden, namun belum ada rezeki lagi. Semoga kami dikurniakan rezeki zuriat. Insya-Allah," tuturnya.

Menurut kakak kepada selebriti popular, Noor Neelofa ini lagi, buat masa sekarang, dia memberikan fokus kepada anak tunggalnya, Jebat Jayden yang kini semakin petah.

"Buat masa ini, fokus saya kepada Jayden yang semakin membesar. Dia pula semakin petah berkata-kata kerana Sharnaaz suka berborak dengan Jayden. Malah, saya juga semakin aktif bermain TikTok yang mana di atas permintaan ramai juga. Jadi saya memang bersedia saja dengan telefon setiap masa," katanya.

Klik untuk gambar besar

Untuk makluman, Nabila dan Engku Emran mendirikan rumah tangga pada 19 Mac tahun lalu.

Terdahulu, Nabila pernah mendirikan rumah tangga dengan Sharnaaz pada 31 Mac 2017 dan bercerai secara hakam pada 9 Julai 2020 di Mahkamah Rendah Syariah Wilayah Persekutuan. Hasil perkahwinan dengan Sharnaaz, Nabila dikurniakan seorang cahaya mata lelaki, Jebat Jayden yang kini berusia empat tahun.

Sementara itu, Engku Emran pula pernah mendirikan rumah tangga bersama primadona Erra Fazira pada 25 Oktober 2007 dan berpisah pada 18 Februari 2014. Mereka dikurniakan seorang cahaya mata perempuan, Engku Aleesya, berusia 13 tahun.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ELIZABETH TAN & SUAMI BELUM SEBUMBUNG LAGI - TAK SEDIA TINGGALKAN IBU MASING-MASING

"Saya dan suami memilih untuk tinggal berasingan. Sejak kahwin, kami belum pernah tinggal sebumbung. Suami memilih untuk tinggal bersama ibunya. Sebagai anak bongsu, saya pula tidak bersedia meninggalkan ibu saya," demikian kata penyanyi dan pelakon Elizabeth Tan yang mendedahkan dia dan suami, Siew Jim masih lagi belum berkesempatan untuk tinggal sebumbung, meskipun hampir dua bulan mendirikan rumah tangga.

Menurut Elizabeth atau nama sebenarnya, Elizabeth Tan Su Mei, 28, mereka belum bersedia untuk tinggal berjauhan dengan ibu masing-masing. Penyanyi lagu 'Knock Knock' itu juga berkata, sebelum berkahwin lagi dia dan suami sudah mempunyai perjanjian sedemikian agar tidak menimbulkan masalah dalam hubungan rumah tangga mereka. Tambah Elizabeth, dia dan suami hanya bertemu bila perlu sahaja.

"Dari awal perkahwinan, kami sudah membuat perjanjian untuk tinggal berasingan. Kami hanya akan berjumpa apabila perlu. Mungkin seminggu atau dua minggu sekali. Saya seronok dengan kehidupan seperti ini, sekurang-kurangnya saya dan suami mempunyai ruang sendiri.

Klik untuk gambar besar

"Setakat ini, kami langsung tidak pernah berbincang untuk duduk sebumbung. Mungkin jika dikurniakan cahaya mata, baharulah kami memikirkan soal ini," ujarnya.

Sementara itu, pelakon filem 'Misteri Delaila' ini juga mengakui dia berasa sedih apabila jumlah pengikutnya di Instagram semakin berkurangan selepas bergelar isteri.

"Ia membuatkan saya sangat sedih. Bayangkan, beratus-ratus unfollow setiap hari disebabkan saya berkahwin. Saya tidak menyangka ugutan peminat untuk  unfollow saya dalam Instagram adalah serius. Biarpun bergelar isteri, tetapi tiada banyak yang mengubah hidup saya," tuturnya.

Pada pertengahan Mac lalu, foto perkahwinan Elizabeth menjadi tular selepas ia dikongsikan oleh bapanya, David Tan Suan Chew melalui media sosial tanpa pengetahuannya.

Elizabeth kemudiannya tampil mengakui kesahihan perkara itu dan berkata dia enggan menghebohkan tentang isu perkahwinannya kerana menganggap ia adalah satu isu kecil serta terlalu peribadi buat dirinya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"DEPAN KAMERA & DI RUMAH BERBEZA" - JOHAN TERKILAN SEGELINTIR PIHAK KURANG SENANG LIHAT PERKONGSIANNYA

"Johan yang anda lihat di depan kamera dan di rumah adalah dua individu berbeza. Di rumah saya adalah Yazid kepada anak-anak. Setiap perkongsian saya di media sosial adalah untuk pengikut tetapi ada yang bukan dalam kalangan pengikut mula 'berbunyi' dan mereka bercakap apa sahaja yang dimahukan.

"Itu membuatkan saya tak suka," kata pelawak dan penyampai radio Hot FM, Johan yang terkilan apabila terdapat segelintir pihak yang kurang senang melihat perkongsiannya di media sosial mengenai kehidupan di rumah bersama keluarga.

Johan atau nama sebenarnya Mohamad Yazid Lim Mohd Aziz, 38, berkata, sebagai bapa dan ketua keluarga dia perlu menjadi individu terbaik dan tiada salahnya untuk berkongsi kebaikan kepada pengikut.

Klik untuk gambar besar

Baru-baru ini, tular video Johan sedang mengajar salah seorang anaknya mengaji sambil memegang rotan mendapat pelbagai respons ramai yang suka dan mengkritik cara didikannya terhadap anak-anak.

Menurut Johan, selagi masih bernyawa dia seboleh mungkin mahu memberikan didikan dan ilmu terbaik kepada anak-anaknya itu.

"Saya memang suka anak ramai kerana mereka ada pelbagai karakter dan saya bagi ilmu sama rata untuk mereka sebagai bekalan untuk terus hidup sekiranya saya sudah tiada suatu hari nanti.

"Semua ibu bapa pasti ada perasaan risau apabila anak-anak semakin membesar. Perkara sudah terjadi kepada diri saya sendiri. Nenek beragama Buddha tetapi ibu pula memilih jalan untuk memeluk Islam sebab itu pilihannya.

"Apa yang boleh saya lakukan adalah sentiasa berdoa. Sekarang ini anak-anak masih kecil dan mereka sentiasa doakan saya terus murah rezeki. Apabila sudah besar nanti, pasti mereka pula mengharapkan doa ibu bapa untuk berjaya," ujarnya.

Untuk makluman, Johan mendirikan rumah tangga dengan pelakon Ozlynn Wati dan dikurniakan enam orang cahaya mata iaitu Ahmad Ariq Hanania, Ahmad Sodiq Hanania, Ahmad Haziq Hanania, Nur Latifah Chantiq Hanania, Nur Latifah Moleiq Hanania dan Nur Latifah Cherdiq.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"DIA TAK NANGIS, TAPI NAMPAK DIA TAK SELESA..." - ANAK KEDUA AMAR & AMYRA DIJANGKITI KAWASAKI

"Pada Selasa, adik (Ayra) demam panas dan terus bawa ke hospital. Hingga semalam pun suhu badan masih panas. Kesan jangkitan mulai naik di badan pada Rabu. Sekarang sudah satu badan sampai muka. Kami dapat rasa dia sedang menahan kesakitan.

"Dia tak nangis, tapi nampak dia tak selesa dan serba tak kena," demikian tutur pelakon Amar Baharin mengenai anak keduanya iaitu Ayra Aryssa, 2, yang ditahan di sebuah pusat perubatan, di sini, Selasa lalu, dimana dia dijangkiti penyakit Kawasaki.

Penyakit Kawasaki adalah keradangan saluran darah (vaskulitis) terutamanya membabitkan kanak-kanak berusia bawah lima tahun.

Amar, 37, berkata, anaknya mula demam panas sebelum simptom penyakit itu mula menyerang ke seluruh badan termasuk muka. Tambah Amar, punca penyakit yang menimpa anaknya itu belum dikenalpasti.

Klik untuk gambar besar

"Penyakit ini bukan normal, tapi sangat jarang berlaku. Tak pasti punca macam mana boleh berlaku. Sekarang ini setiap hari jururawat ambil darah. Doktor pun tak cakap apa lagi bila boleh sembuh. Hari ini buat akan buat ujian electrocardiogram (ECG)," katanya.

Sementara itu, isteri Amar, Amyra Rosli menerusi hantaran di Instagram Story berkongsi mengenai keadaan terkini anaknya.

"Ya ini kondisi anak saya sekarang. Jangkitan Kawasaki. Seluruh badan dia kena serangan. Kesian dia. Saya baca semua mesej (DM) dan komen anda tapi tak berkesempatan nak balas. Maaf sangat. Semua dah reda nanti saya balas. Terima kasih yang mendoakan Aryssa," ujarnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NAMA ANAK - GJIE 6IXTH DAPAT ILHAM DARI MEKAH

Cahaya mata sulung perempuan gitaris kumpulan 6ixth sense, Gjie dan isterinya, Farah Nabila Selamat atau Bella, yang dilahirkan pada 21 Jun lalu iaitu sehari sebelum pemuzik terbabit menunaikan ibadat umrah, sempena Ramadan, telah dinamakan dengan Aisya Medina.

Kata Gjie atau nama sebenarnya Mohd Faiz Azizi Arlis, beliau mendapat ilham nama berkenaan ketika berada di Tanah Suci Makkah.

"Aisya dipilih bersempena nama isteri Rasulullah, Siti Aisyah, manakala Medina pula ilham daripada nama Madinah yang menjadi kota kesayangan Nabi Muhammad.

"Asalnya kami mahu memberikan nama Raisya Malaika kepadanya. Begitupun, nama itu seperti tidak sesuai dengannya kerana dia asyik menangis. Lagaknya macam dalam cerita Ahmad Albab yang selalu menangis pada waktu kecil. Tetapi, selepas diberikan nama Aisya, dia sudah tidak menangis lagi. Alhamdulillah," ujar Gjie dipetik sebagai berkata.

Bercerita mengenai pengalaman bergelar bapa buat kali pertama, Gjie yang turut bergelar pemain gitar Akim & The Majistret mengakui ia bukan perkara yang mudah.

"Maklumlah, saya dan isteri memang kosong pengalaman dan pengetahuan dalam hal berkaitan keibubapaan serta penjagaan anak. Memang kerja pun jadi tunggang terbalik.

___________________________________________________
--- IKLAN ---

BERMINAT UNTUK BERIKLAN DI MYARTIS?   KLIK UNTUK INFO

_____________________________________________________

"Namun begitu, ia tetap menjadi pengalaman menyeronokkan buat kami. Ketika ini, saya dan isteri bergilir-gilir menjaganya. Lagipun isteri masih bercuti dan hanya akan mula bekerja pada bulan depan," katanya.

Menyentuh kerjaya seni, Gjie memberitahu, kumpulan 6ixth Sense diharap dapat tampil dengan single terbaharu tidak lama lagi, manakala Akim & The Majistret pula sedang giat mempromosikan single berjudul Lyco Phobia.

"Jika mengikut perancangan, memang kami ingin muncul dengan single baharu 6ixth Sense, tahun ini. Begitupun Adi selaku vokalis juga sedang merancang untuk tampil dengan projek band istimewanya, Manusia Putih.

"Kami pula jika boleh cuba mengelak daripada berlakunya dua projek yang bertindan. Jadi, kita lihat dulu keadaannya," tuturnya.

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


CUCU NAFI WUJUD 'USTAZ RANI' DALAM KELUARGA

Cucu kelima kepada Allahyarham Datuk Jamali Shadat iaitu Isyraq Ariff Zalull Ariff, 32, meluahkan rasa terkejut apabila dihubungi oleh seorang individu menerusi mesej Facebook yang bertanyakan berkenaan 'Ustaz Rani'. Dalam masa sama, Isyraq turut menafikan kewujudan 'Ustaz Rani' dalam keluarga mereka.

"Hati-hati dengan scammer bernama Ustaz Rani yang mengaku anak sulung atuk. Tiada orang bernama sedemikian dalam keluarga kami. Individu ini bertanya saya sekiranya mempunyai bapa saudara yang dikenali sebagai 'Ustaz Rani' dan bekerja di Baitumal.

"Katanya 'Ustaz Rani' ini berlegar-legar di Hospital Kuala Lumpur dengan menawarkan bantuan Baitulmal, laptop secara percuma, peralatan gadget serta kad OKU (Orang Kurang Upaya).  Bagaimanapun mereka perlu buat bayaran sebanyak RM100. Ustaz Rani berjanji untuk menghubungi dia semula," katanya.

Bagaimanapun 'Ustaz Rani' tidak berbuat demikian menyebabkan individu terbabit curiga dan menghubungi Isyraq Ariff untuk kepastian.

Klik untuk gambar besar

"Justeru pihak keluarga mengingatkan kepada masyarakat supaya berwaspada dengan sindiket scammer ini yang cuba memerangkap mangsa dengan cara ini. Susulan kejadian ini, saya sebagai wakil kepada pihak keluarga sudah membuat laporan polis di Ibu Pejabat Polis Daerah Shah Alam malam tadi.

"Saya harap masyarakat tidak mudah terpedaya dan segera menghubungi kami sekiranya didatangi individu ini lagi," katanya.

Terdahulu, Allahyarham Jamali yang juga pelawak 'stand up' komedi terkenal meninggal dunia di usia 78 tahun pada 3 Februari tahun lalu. Jenazahnya dikebumikan di Tanah Perkuburan Islam Kampung Sungai Pinang, Pulau Indah, Selangor.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


INFO SEBERANG - JULIA AKHIRNYA BUANG NAMA 'PEREZ'

Akhirnya apa yang diidamkan oleh pelakon kontroversi Indonesia, Julia Perez diperolehinya baru-baru ini daripada Damian Perez, iaitu surat cerai. Surat tersebut pastinya akan memberi lesen kepada Julia untuk membuang nama Perez di belakang namanya.

"Nama saya akan tukar. Nanti saya akan beritahu pada rakan-rakan untuk majlis kesyukuran. Mudah-mudahan bermanfaat," katanya.

Bagaimanapun, Julia enggan mengulas nama apa pula yang akan diganti selepas nama Perez. Katanya, dia akan memilih waktu yang tepat untuk menjelaskan hal tersebut kepada orang ramai.

Untuk info, sebelum ini Julia pernah memberitahu ura-ura mengenai rancangannya untuk berkahwin dengan pemain bola sepak yang berasal dari Argentina, Gaston Castano. Apa yang pasti, jika hari bahagianya itu tiba nanti, Julia nampaknya bakal mempunyai nama baru iaitu Julia Castano. Heh... macam-macam hal!


"TERLAMPAU SAMPAI AIBKAN... SAYA AKAN AMBIL TINDAKAN" - FIZO OMAR

"Saya tidak akan mengambil tindakan undang-undang pun, itu hak netizen untuk bercakap. Tetapi kalau ada yang terlampau sampai mengaibkan dan memberikan kesan tidak baik, saya akan mengambil tindakan sewajarnya. Saya tak mahu hubungan saya dan bekas isteri menjadi keruh memandangkan kami sudah bersepakat untuk berbaik-baik demi Maryam," demikian kata pelakon Fizo Omar.

Menurut Fizo, dia tidak berniat untuk mengambil tindakan undang-undang terhadap segelintir netizen yang cuba menyebar perkara tidak tepat tentang kes perceraiannya dengan Mawar Karim. Namun, Fizo tidak teragak-agak untuk bertindak seandainya ada dalam kalangan netizen yang keterlaluan hingga mengaibkan pihaknya dan keluarganya.

Tambah Fizo lagi, dia juga enggan mengambil pusing buah mulut netizen hingga impaknya terhadap mereka sekeluarga menjadi lebih keruh: "Saya tak mahu disebabkan kata-kata netizen baik saya dan bekas isteri bergaduh. Jadi, semua pihak haruslah berfikiran waras dan membuat keputusan dengan bijak".

Klik untuk gambar besar

Pasangan Fizo dan Mawar bercerai talak satu pada 10 Julai lalu selepas enam tahun berkahwin. Selepas berita perceraian itu tersebar, ada segelintir pihak yang membuat andaian bahawa ibu Fizo menjadi punca keretakan rumah tangga mereka.

Bagaimanapun, ibunya tampil membuat penafian berhubung perkara terbabit. Hasil perkongsian hidup Fizo dan Mawar, mereka dikurniakan seorang cahaya mata, Wan Maryam yang kini berusia dua tahun.

www.myartis.com / Sumber & foto: Astro Gempak & Instagram Fizo Omar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KONGSI HARI LAHIR SAMA - INI UCAPAN ISTIMEWA SHARNAAZ BUAT JEBAT: "JANGAN BAGI ORANG TUNJAL KEPALA KITA"

"Selamat ulang tahun anakku. Aku menjadi semakin tua sama hari sepertimu. Namun kasih sayang terhadapmu semakin kuat. Boy (Jebat) nak jadi kuat macama baba. Tetapi baba kuat sebab cek (awak). Siapa baba hari ini adalah kerana kamu.

"Terima kasih atas kasih sayang yang tidak terhingga setiap saat hidup mu. Jadilah anak yang kuat, bijak dan sentiasa tidak bagi orang tunjal kepala kita. Sentiasa berjuang untuk apa yang dirasakan benar.

"Salah atau betul, bukan manusia yang menghakimi. You are the king of yourself," demikian tulis pelakon Sharnaaz Ahmad yang menganggap anak tunggalnya iaitu Jebat Jayden sebagai sumber kekuatan dia mengharungi pelbagai cabaran.

Berkongsi tarikh lahir sama, Sharnaaz, 37, memanjatkan rasa syukur dikurniakan seorang cahaya mata yang menjadi tempat dia memberikan kasih dan sayang. Dalam pada itu, Sharnaaz turut menitip nasihat buat anaknya itu supaya menjadi manusia yang kuat dan bijak.

Klik untuk gambar besar

Sharnaaz memuat naik perkongsian istimewa tersebut bersempena ulang tahun kelahiran ke-4 anak lelakinya itu menerusi laman Instagram miliknya pada Isnin.

Perkongsian tersebut mengundang pelbagai reaksi daripada netizen yang turut mendoakan kesejahteraan buat kedua-duanya sempena sambutan ulang tahun kelahiran mereka. Malah, bekas isteri Sharnaaz iaitu Noor Nabila turut meninggalkan ucapan pada ruangan komen dalam video tersebut.

Untuk makluman, Jebat merupakan anak tunggal Sharnaaz hasil perkahwinan dengan Nabila. Pasangan ini mendirikan rumah tangga pada Mac 2017 dan sah bercerai pada Julai 2020.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"11 OGOS BUKAN TARIKH ARWAH BERNIKAH" - IBU NIZEN AYOB

Sebelum menghembuskan nafas terakhirnya pada 6 Ogos lalu, arwah Saiful Nizen Mohd Ayob atau lebih dikenali sebagai Inspektor Nizam dalam drama bersiri 'Gerak Khas' ini pernah memuatnaik mengenai tarikh '11 Ogos' yang dianggap bermakna dan percaya jodoh menjadi pengakhiran yang ditentukan Allah.

Tarikh 11 Ogos itu bagaimanapun menjadi tanda tanya, terutama dalam kalangan peminat artis itu apabila menganggap arwah sepatutnya berkahwin pada tarikh berkenaan.

Enggan ia terus menjadi tanda tanya, ibu kepada arwah iaitu Kamisah Nasri, 72, ketika ditemui di rumahnya di Taman Murni Jaya, Pekan Layang-Layang, berkata arwah yang juga anak bongsu daripada tiga beradik itu tidak mempunyai perancangan berkahwin dalam masa terdekat walaupun mengakui arwah memang mempunyai teman wanita.

"TARIKH (11 Ogos) bukan tarikh arwah bernikah, sebaliknya hari ulang tahunnya ke-34," jelas Kamisah berhubung perkara itu.

Klik untuk gambar besar

Katanya, perkara yang tidak dapat dilupakan adalah apabila arwah tidak putus-putus minta maaf dengan ibu dan ayahnya, Mohd Ayob Abdul Samad,73, dalam tempoh 10 hari sebelum dibawa ke Hospital Sultanah Aminah (HSA) untuk mendapatkan rawatan.

"Arwah juga ada merancang untuk membawa saya dan suami mengerjakan ibadah umrah selepas menyatakan dia bermimpi berada di hadapan Kaabah bersama beberapa orang yang tidak dikenalinya.

"Namun saya hanya memujuknya untuk pergi ke sana apabila sudah sembuh sepenuhnya dan tidak sangka ia tanda dia akan pergi meninggalkan kami sekeluarga," katanya kepada NSTP.

Tambah Kamisah, arwah adalah seorang anak yang manja dengan kedua-dua ibu bapanya, selain rapat serta patuh kepada apa sahaja nasihat abang serta kakaknya dalam membuat apa sahaja keputusan.

"Sebenarnya dia mula demam sejak awal Ramadan lalu namun kembali pulih selepas mendapatkan rawatan di sebuah klinik swasta di Pekan Layang-Layang dan Kuala Lumpur. Bagaimanapun keadaan sama berulang ketika umat Islam menyambut kedatangan Syawal.

"Melihat keadaannya yang semakin lemah, kakaknya menyarankan untuk mendapatkan rawatan di HSA sebelum ditahan di wad untuk mendapatkan rawatan sehinggalah dia menghembuskan nafas terakhir," ujarnya.

Kamisah turut mengucapkan terima kasih kepada semua pihak yang mendoakan anaknya serta mereka yang membantu menguruskan jenazah hingga selesai dikebumikan semalam.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


MLM 2017: MUNCUL JUARA LAGI - BOCEY BOLOT RM500,000

Tahniah diucapkan kepada kumpulan Bocey yang dianggotai Fad, Achey dan Abam apabila memegang gelaran juara dua kali berturut-turut dalam program Maharaja Lawak Mega (MLM) iaitu pada tahun 2016 dan 2017.

Kumpulan Bocey diumumkan juara dalam pentas akhir MLM 2017 yang diadakan secara langsung di Dewan Wawasan Jitra, Kedah. Kejuaraan itu sekaligus membuatkan kumpulan ini membawa pulang hadiah wang tunai RM500,000.

Pentas akhir MLM 2017 itu turut menyaksikan kumpulan Shiro meraih naib juara dan menerima hadiah wang tunai RM250,000.

Biarpun sekadar memenangi tempat ketiga, satu-satunya peserta solo dari Indonesia, Dzawin berpuas hati dengan hadiah RM150,000 yang dimenangi hasil kerja keras selama 12 minggu dalam program komedi itu.

Tempat keempat dan kelima pula diduduki kumpulan Zero dan Puteh yang masing-masing membawa pulang hadiah wang tunai RM50,000 dan RM15,000.

Bagi pentas akhir MLM 2017, mereka dikehendaki melakukan dua persembahan iaitu bertemakan bebas dan muzikal komedi.

Klik untuk gambar besar

Para peserta telah diadili dengan sistem pemarkahan yang masing-masing mewakili 70 peratus daripada juri tetap dan selebihnya undian penonton.

Empat juri tetap yang mengadili peserta pada MLM 2017 akhir itu terdiri daripada Datuk Rosyam Nor, Datuk Aznil Nawawi, Noor Neelofa dan Luna Maya

Persembahan Syamel dalam segmen penghormatan untuk pelawak yang sudah meninggal dunia menyentuh hati penonton sebelum keputusan penuh diumumkan pengacara, Datuk AC Mizal.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


BILA CHE TA BIMBANG SUAMI 'DIKEBAS': "TAK MAU UPLOAD DAH LA GAMBAQ"

"Makin elok (segak) plk laki (suami) kami ni, eh .. tk mau upload dh la gambaq (gambar).. takut ada yg bekenan org pompuan zaman la (sekarang) depa suka bekenan org punya.. atau dlm erti kata lain, beqebut hat (berebut hak) org," tulis pelakon Rozita Che Wan atau lebih mesra dengan panggilan Che Ta yang berpendapat wanita zaman sekarang lebih mudah terpikat kepada suami orang.

Justeru, Che Ta memberitahu bimbang untuk memuatnaik foto suaminya di laman sosial kerana bimbang diganggu wanita lain. Bagaimanapun, Che Ta yang berkongsi perkara tersebut di akaun Instagram miliknya menyampaikan pendapat terbabit dengan cara berseloroh.

Perkongsian itu dibuat menerusi sekeping foto dia dan Zain ketika meraikan hari jadi pereka fesyen Man Kajang. Entri tersebut mendapat perhatian pengikutnya yang rata-rata memberikan pelbagai reaksi mengenainya. Bagaimanapun, ada sesetengah peminat bersetuju dengan pendapat Che Ta dan berkongsi pengalaman yang sama.

Untuk makluman, Che Ta mendirikan rumah tangga kali kedua bersama Zain pada 11 Disember 2013 dan mereka dikurniakan seorang anak Aaisyah Dhia Rana, 5 tahun. Terdahulu, Che Ta pernah berkahwin dengan seorang juruterbang dan dikurniakan dua orang anak lelaki iaitu Ammar Affendy, 23, dan Aniq Ezra, 21.

Klik untuk gambar besar

www.myartis.com / Sumber & foto: Astro Gempak & Instagram Rozita Che Wan

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


16 GAMBAR - FARID KAMIL NIKAHI DIANA SEKALI LAFAZ

Akhirnya, Diana Danielle dan Farid Kamil selamat menjadi suami isteri setelah mengharungi pelbagai dugaan masa bercinta. Majlis pernikahan mereka telah berlangsung di Hotel Flamingo Ampang, Selangor. Seperti watak heronya di dalam filem, Farid nikah dengan hanya sekali lafaz sahaja.

Untuk info, Diana menerima mas kahwin sebanyak RM10,000 dan wang hantaran berjumlah RM20,000 mengikut nilai pelaburan emas. Pihak perempuan menerima lima dulang hantaran daripada pengantin lelaki yang berupa motosikal mini Kawasaki KSR 110, telekung dan Al Quran, cincin Tiffany & Co, wang hantaran dan sireh junjung. Tahniah diucapkan..!

Klik untuk imej besar...


GOSIP KERETAKAN RUMAH TANGGA - YAZER AF TAMPIL NAFI, AKUI BAHAGIA

"Saya sendiri hairan apabila ada orang datang kepada saya mengenai status rumah tangga kami. Mengarut!," kata bekas Akdemi Fantasia musim ke-3 (AF3), Yazer Yusof mengenai khabar angin keretakan rumah tangganya.

Yazer ketika ditemui media di majlis pelancaran single terbarunya 'Teruja' berkata yang beliau dan isterinya, Ekin Rahman Madon kini sedang bahagia bersama anak sulung mereka.

"Kami sedang bahagia dan bertambah bahagia dengan kehadiran Muhammad Noah yang sudah pun berusia dua tahun," kata bekas Akdemi Fantasia musim ke-3 (AF3), Yazer Yusof mengenai khabar angin keretakan rumah tangganya.

Klik untuk gambar besar

Untuk makluman, Yazer berkahwin dengan Ekin yang juga merupakan peserta AF3 pada 26 Disember di Labuan, Sabah.

Dalam pada itu, mengenai perkembangan mereka suami-isteri, Yazer memberitahu dia dan Ekin masih aktif dalam bidang nyanyian.

"Di Sabah kami lebih banyak menerima undangan menyanyi dan rezeki kami di sana. Namun, jika ada undangan di Kuala Lumpur kami akan datang ke sini. Berulang-alik tiada masalah demi kerjaya dan mencari rezeki," ujarnya.

www.myartis.com / Sumber: Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


INFO DI WIKIPEDIA KATA AZAL & AZIL 'GILA', 'SUKA TANTRUM', 'PSYCHO' - ZARINA ZAINUDDIN TERKEDU

"Azal hantar pada saya ibu ada orang tulis di wikipedia kata Azal gila ibu tengok ni... Saya yang baca jadi terkedu sekejap, saya peluk dia saya kata Azal tak gila Azil (seorang lagi anak kembarnya) tak gila...

"Azal dan abang Azil anak istimewa... anak ibu... Allah ada... biar orang kata apa Allah ada... kalau Azal sayang ibu jangan sedih tau," demikian tulis pelakon Zarina Zainuddin dimana dia memujuk anaknya yang merupakan seorang autisme, Azal Azrai, selepas dituduh dengan pelbagai maklumat tidak benar termasuk didakwa 'anak gila' yang suka tantrum (mengamuk).

Ibu kepada empat cahaya mata itu yang tidak mahu anaknya murung itu terus memberi kata-kata semangat supaya anak lelakinya tidak terkesan dengan apa yang dibaca. Zarina berkongsi perkara berkenaan di akaun Instagram (IG) miliknya.

Menerusi entri itu, Zarina memuat naik rakaman skrin mengenai info yang ada di wikipedia yang menulis nama penuh Azal. Selain didakwa 'gila', dalam maklumat itu juga tertulis Azal atau nama sebenarnya Muhammad Raizal Azrai, 26, merupakan 'penghuni neraka' dan tiada pasangan kerana tiada siapa yang menginginkannya.

Klik untuk gambar besar

Zarina berasa terkilan dan terkejut apabila ada individu tergamak menghina anak istimewanya dengan melakukan suntingan di laman Wikipedia. Pelakon itu mendapat tahu selepas Azal sendiri menunjukkan maklumat yang ditulis di Wikipedia tentang butiran peribadi tentang dirinya yang jauh dari info sebenar.

Entri berkenaan mendapat perhatian pengikutnya serta rakan artis yang rata-rata turut bersimpati dengan apa yang berlaku selain berang dengan tindakan individu yang cuba memfitnahnya.

"Anak syurga ya Allah. Be strong sis," komen Fasha Sandha. - "Segala info dari Wikipedia atau Google kebanyakan salah, tak sangka ini paling jahat," kata Ozlynn.

Daripada semakan, laman ensiklopedia berkenaan telah disunting semula. Untuk makluman, Zarina telah berkahwin dengan Datuk Seri Dr. Abu Raihan Wan Jaafar pada 13 Julai 1993.

Pasangan ini mempunyai empat orang anak lelaki iaitu sepasang kembar Muhammad Adam Azrai Abu Raihan, Muhammad Naim Azrai Abu Raihan, Muhammad Raizal Azrai Abu Raihan (Azal yang juga autisme) dan Muhammad Razil Azrai Abu Raihan (Azil). Dua daripada empat anak beliau mengidap autisme.

Setelah sekian lama menyimpan rahsia, sekitar tahun 2018, Zarina telah membuka cerita bahawa dia selama ini hidup bermadu dengan Datin Seri Noorhasimah Mohd Noor sejak 25 tahun lalu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"TAPI I NERVOUS DENGAN LAKI I" - IKA NABELLA GEMENTAR TUNGGU BERSALIN

Menerusi laman Instagram, pelakon Ika Nabella telah memuatnaik video dia dan suami berkongsi perasaan mereka menanti kelahiran anak sulung mereka tidak lama lagi. Dalam entri tersebut, Ika mengakui gementar menunggu masa untuk melahirkan cahaya mata pertamanya yang dijangka pada bila-bila masa. Namun Ika memberitahu apa yang membuatkannya lebih berdebar adalah apabila dia memikirkan mengenai suami, Muhammad Zaid Aznam yang bakal menemaninya di dewan bersalin.

Ika berkata, suaminya seorang yang sukar dijangka dan bimbang Zaid tidak dapat menenangkannya ketika di dalam dewan bersalin nanti: "Labor is just around the corner orang Melayu kata tunggu hari. Nervous of course! Tapi I nervous dengan laki I. My birth companion. Macam manalah dia akan comfort kan I nanti. Adakah dia akan usap-usap 5 saat, take a nap atau layan Angga Candra kat YouTube?

"Dia ni lain macam sikit. Hampa tanya kat dia umbilical cord tu apa pun belum tentu dia tau. Silap hari bulan dia tanya bahasa Tamil ke tu yang...? Satgi Doctor suruh dia potong dia tanya Doctor “kenapa saya?" Haruuuuuu!," tulis Ika atau nama sebenarnya Ika Nabila Abdul Rahim, 30, secara berseloroh.

Entri tersebut mendapat perhatian pengikutnya yang rata-rata terhibur dengan kapsyen yang ditulis. Malah mereka turut mendoakan agar Ika selamat serta dipermudahkan proses untuk bersalin. Untuk makluman, pasangan ini mendirikan rumah tangga pada 30 Julai 2016 dalam majlis pernikahan yang diadakan di Pulau Pinang.

Klik untuk gambar besar

www.myartis.com / Sumber & foto: Astro Gempak, Instagram, Ika Nabella & @zaidbowie

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


4 GAMBAR - SELAMAT BERSALIN, EINA AZMAN DAPAT ANAK KEMBAR

Suami kepada pelakon Eina Azman telah mengumumkan bahawa isterinya Eina telahpun selamat bersalin dan mereka mendapat anak kembar. Bagaimanapun, masih belum diketahui jantina kedua-dua anak tersebut.

"Today my journey as a husband turn to a father.  The greatest gift, the love of my life gave me is the birth of our new born new twins.  Im glad to say my wife is safe and my 2 babies are healthy.  Thank you everyone for your prayers and your wishes'," ujar Datuk Paduka Kaiser Gurmeet.

Untuk info, Eina sebelum ini pernah menjelaskan yang dia dan juga suami tidak mahu membesarkan anak mereka dalam keadaan mewah.

Tahniah diucapkan!

Sebelum bersalin... sempat buat rambut lagi.

         ________________________

:: FACEBOOK :: INSTAGRAM :: TWITTER ::  :: YOUTUBE :: SEJARAH MYARTIS ::

Follow @myartisdotcom


UMUM KINI HAMIL 8 BULAN - INTAN LADYANA TIADA NIAT 'SOROK', PUNYAI SEBAB

"Kami berdua baru hendak bergelar ibu bapa kali pertama, jadi sekadar mengambil langkah berjaga-jaga. Jika terlalu awal diumumkan nanti, sekiranya apa-apa terjadi maka kami juga yang akan sedih.Oleh itu, kami mengambil langkah selamat untuk mendiamkan diri terlebih dulu kerana berpendapat isu kehamilan sebagai perkara sensitif.

"Seperti yang pernah dikatakan sebelum ini, kami akan muncul untuk membuat pengumuman apabila bersedia," itulah kata pelakon Intan Ladyana, 39, yang meletakkan noktah kepada teka teki usia kehamilannya apabila mengumumkan dia kini mengandung lapan bulan dan dijangka bersalin pada Februari, depan.

Intan atau nama sebenarnya, Intan Ladyana Mohamat Yahya menjelaskan dia tidak berniat untuk menyembunyikan usia dan berita kehamilan itu sebaliknya mempunyai alasan tersendiri berhubung tindakannya itu.

Intan berkata, dia sebenarnya tetap selesa berdiam diri walaupun 'baby bump' tidak mampu disorok lagi. Malah, suaminya juga pelakon dan pengacara, Harris Aliff, 22, turut mengambil pendekatan sama untuk tidak berkongsi perkara itu.

Klik untuk gambar besar

Sementara itu, Harris memberitahu, mereka belum bersedia mendedahkan jantina anak kerana ingin memberikan kejutan termasuk keluarga, rakan-rakan serta peminat.

"Kami juga belum bersedia untuk mengumumkan jantina kandungan kerana ingin memberi kejutan kepada keluarga, rakan-rakan dan peminat. Insya-Allah, apabila tiba masanya nanti, pasti kami akan kongsikan.

"Malah, banyak lagi belum dibeli sebenarnya kerana kami binggung nak memilih ketika kali pertama berkunjung ke kedai menjual barangan bayi. Tidak tahu dari mana hendak mula, cuma barangan yang penting sudah kami beli," kata Harris.

Untuk makluman, pasangan Harris dan Intan Ladyana selamat bernikah pada 5 Februari, tahun lalu di Jabatan Agama Islam Wilayah Persekutuan Kuala Lumpur. Menariknya lagi, cinta pasangan ini berbeza usia 17 tahun.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TERSEREMPAK DI AIRPORT - PUTERI SARAH PESAN JAGA DIRI, JANNA NICK MAHU CARI KETENANGAN DI EROPAH

"Boleh pula terjumpa Janna Nick kat airport. Jaga diri sorang-sorang di manamu berada nanti. Love you," tulis pelakon Puteri Sarah Liyana menerusi Insta Story miliknya.

Dalam hantaran tersebut, Sarah memberitahu dia secara tidak sengaja terserempak dengan pelakon dan penyanyi Janna Nick di Lapangan Terbang Antarabangsa Kuala Lumpur (KLIA) pada Rabu, selain turut menitipkan pesanan supaya menjaga diri walau dimana pun berada.

Melihat pada perkongsian video itu, Janna yang kelihatan sugul dan memakai kaca mata hitam turut dilihat memeluk Puteri Sarah ketika mereka bertemu.

Sementara itu, Janna atau nama sebenarnya Nurul Jannah Muner, 27, sempat mengatakan dia mahu mencari ketenangan di negara Eropah selepas kecoh mengatakan pelakon itu putus cinta.

"Cari ketenangan... cari ketenangan di Eropah okay," kata Janna.

Klik untuk gambar besar

Sebelum ini, nama Janna hangat diperkatakan apabila pelakon itu mendedahkan statusnya kini 'single' dalam satu video yang dimuat naik di TikTok. Perkongsian Janna itu sekaligus mencetuskan tanda tanya ramai pihak.

Selain itu, Janna yng menjalinkan hubungan cinta dengan pelakon Dini Schatzmann sejak Jun 2019 itu menimbulkan spekulasi dalam kalangan peminat apabila memuat naik hantaran seakan-akan memberi gambaran cinta mereka sudah berakhir.

Malah, Janna dikhabarkan tidak lagi mengikuti akaun Instagram kekasihnya serta gambar bersama aktor itu sudah tidak kelihatan. Bagaimanapun, Dini masih lagi mengikuti Janna di Instagram, serta gambar mereka masih ada lagi di Instagram aktor itu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


VIE SHANTIE KHAN 'TERBANG' KE ARAB SAUDI, TUNAI UMRAH BUAT ARWAH SITI SARAH

"Alhamdulillah, kami dapat buat unlimited umrah yang diberi oleh kerajaan Saudi, jadi saya berpeluang buat untuk Siti Sarah, ini umrah kedua saya Alhamdulillah, Allahuakbar.

"Semoga arwah Siti Sarah dan semoga anak-anaknya menjadi anak yang beriman walaupun tidak ada ibu di sisi," demikian kata personaliti media sosial dan juga usahawan, Vie Shantie Khan yang khabarnya telah berlepas ke Arab Saudi untuk menunaikan ibadah umrah buat Allahyarhamah Siti Sarah.

Bekas isteri kepada pelakon Eizlan Yusof itu menjelaskan bahawa meskipun tidak mengenali arwah Siti Sarah secara dekat, namun dia sering mengikuti perkembangan Allahyarhamah dan telah berniat untuk melakukan umrah setelah diberi kesempatan kelak.

Dia turut berkongsikan momen-momen keberadaannya di Mekah untuk tatapan peminat menerusi beberapa hantaran foto dan video di Instagram miliknya.

Klik untuk gambar besar

Dalam pada itu, Vie Shantie berkata dia berada di Mekah atas sebab urusan kerja dan mengambil peluang untuk melakukan ibadah umrah ketika berada di sana selama beberapa hari.

Menjengah ke ruangan komen, suami Allahyarhamah Siti Sarah iaitu Shuib tampil menitipkan ucapan penghargaan buat Vie yang sanggup menunaikan umrah buat isterinya.

Terdahulu, pemilik jenama fesyen muslimah itu telah mencuri perhatian netizen apabila dia didakwa telah merentas negeri untuk bercuti ke Janda Baik, Pahang meskipun negara masih lagi menguatkuasakan larangan untuk berbuat demikian. Malah, sebuah kertas siasatan telah dibuka oleh pihak Polis Diraja Malaysia bagi menyiasat kes tersebut.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAK DAPAT PULANG MELAWAT BAPA SAKIT - ACHEY TRAUMA, HANYA MAMPU TITIP DOA

"Selalu selepas Subuh, abah akan sambung tidur dan dalam pukul 10 pagi dia akan bangun untuk bersarapan... tapi pagi ini adik yang ada di kampung beritahu dalam group Whatsapp keluarga abah tak sedarkan diri. Badannya panas, kaki sejuk... adik-beradik yang ada di kampung terus hubungi ambulans dan bawa abah ke Hospital Segamat.

"Buat masa ini abah masih belum sedar! Saya dimaklumkan abah menerima bantuan pernafasan... keadaan kesihatan abah memang kurang baik selepas kemalangan kira-kira lima tahun lalu, semenjak itu dia tak boleh berjalan dan terpaksa guna kerusi roda.

"Isteri dan anak dah balik pagi tadi... sekarang ini saya hanya menunggu khabar dari abang sulung, Helmi Hamzah yang akan maklumkan berita dari hospital kerana tak boleh ramai-ramai tunggu di sana.

"Saya sebenarnya fobia sebab tahun lepas dalam program yang sama bapa mentua meninggal dunia... saya bimbang tentang ini! Sekarang ini saya hanya menunggu khabar abah di kampung, kalau keadaan semakin teruk, saya akan pulang dan terpaksalah Shuk dan Mark Adam buat persembahan minggu ini tanpa saya.

Klik untuk gambar besar

"Saya mohon orang ramai mendoakan supaya bapa saya cepat sedar dan kembali pulih macam biasa... saya serahkan semua urusan kepada Allah SWT, cuma sedikit terkilan sebab baru-baru ini saya hadiahkan dia kerusi roda elektrik tapi hari ini dia tak sedarkan diri," demikian kata pelawak Achey yang meluahkan kebimbangan mengenai keadaan kesihatan bapanya iaitu Hamzah Salam yang tidak sedarkan diri di kediaman keluarganya di Segamat, Johor pada pagi Khamis.

Menurut Achey atau nama sebenar Mohd Nasir Hamzah, 34, bapanya yang kini berusia 85 tahun terpaksa dikejarkan ke hospital bagi mendapatkan rawatan kecemasan. Dalam pada itu, ahli kumpulan Bocey ini memberitahu isterinya iaitu Nor Hasanah Yahaya dan anak, Nur Tiara Zinnirah sudah pulang ke kampung halaman.

Bagaimanapun dia pula sedang menjalani latihan program Muzikal Lawak Superstar musim kedua di Putrajaya yang akan bersiaran langsung pada malam Jumaat ini. Akui trauma kerana pernah menerima berita sedih kehilangan bapa mentua semasa menyertai program sama tahun lalu, Achey hanya mampu menitipkan doa supaya bapanya segera sembuh.

www.myartis.com / Sumber & foto: mStar & Instagram Achey Bocey

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


27 GAMBAR - SUASANA MALAM BERINAI MILA JIRIN

Seperti yang kita sedia maklum bahawa hari ini (11 November 2015) Mila Jirin bakal menamatkan zaman bujangnya dengan Isz Mustapha.

Difahamkan, majlis pernikahan mereka akan diadakan di Hotel E-City @ One Utama, Subang Jaya, Selangor.

Klik gambar untuk size besar

Sebelum majlis pernikahan mereka berlangsung, Mila telah mengadakan malam berinai semalam.

Melalui perkongsian gambar di Instagram tersebut, majlis berinai itu turut dihadiri rakan serta ahli keluarga yang terdekat.

Difahamkan, majlis resepsi akan diadakan di Hotel Tabung Haji, Pulau Pinang pada 20 Disember depan manakala satu jamuan makan malam bersama wartawan pula akan berlangsung di Subang Jaya, Selangor pada 23 Januari 2016.

Gambar sekitar malam berinai ini dirakamkan oleh jurugambar rasmi mereka iaitu Bizmilla Studio.

Layanzzz...

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


CERAI BEKAS SUAMI SAH: JOY BERSUMPAH, HAFIZ HAMIDUN TETAP NAFI 'BERSAMA'

"Jika orang bertanya, adakah saya mahu teruskan pernikahan saya bersama HH (Hafiz Hamidun) 1,000 kali saya akan katakan tidak.

"Kerana bagi saya dia tidak layak jadi seorang suami saya dan keturunan saya nanti," jelas usahawan kosmetik, Joy Revfa mengenai hasratnya yang nekad untuk bercerai dengan penyanyi Hafiz Hamidun.

Semalam Joy atau nama sebenarnya Siti Arifah Amin menulis panjang di Facebooknya bahawa penceraian antara dia dan bekas suami, Datuk Ray Imran atau Mohd Rayos Abdul Rahman dua tahun disahkan oleh Mahkamah Syariah Shah Alam.

"Saya rasa seperti kuasa ajaib Allah membantu saya dalam isu pernikahan saya. Tadi, bertarikh 10.10.17, Hakim Mahkamah Syariah Shah Alam telah mengesahkan bahawa cerai saya bersama bekas suami telah jatuh dua tahun yang lalu.

"Ini bermakna saya dan bekas suami sudah sah cerai dua tahun yang lalu. Nikah saya dengan 'suami' sekarang adalah sah.

Klik untuik gambar besar

Dalam masa sama, Joy bersumpah bahawa mereka sememangnya pernah 'bersama' dan mendakwa dirinya dianiaya oleh Hafiz setelah mereka 'bersama'.

"Since dia menceritakan 'isu dalam kain' kepada media yang dia tidak pernah 'menyentuh atau instimta' bersama saya, dengan nama Allah saya berani menyatakan itu adalah bohong.

"Kerana kami telah melakukan itu namun ada sesuatu yang saya tak dapat ceritakan demi menjaga aib dia.

Bagaimanapun, Hafiz menerusi laman Twitter baru-baru ini tampil sekali lagi menafikan dan terus menidakkan perkara kenyataan Joy bahawa mereka telah 'bersama'.

Dalam pada itu, Hafiz juga mempersoalkan mengapa Joy menyatakan pernikahan mereka berdua pada 1 Mei lepas sah, sedangkan perceraiannya (dengan bekas suami) sah pada hari ini (10.10.17).

Kalau dikira isu ini agak sensitif untuk diperkatakan namun sebolehnya isu sebegini tidak perlulah dibincangkan secara terbuka biarpun bergelar selebriti.

Biarpun sudah tidak ada rasa cinta di dalam hati tetapi rasanya masing-masing perlu menjaga aib dan maruah sebagai suami isteri. Apapun semoga kes Hafiz dan Joy akan berakhir secepat yang mungkin.

www.myartis.com / Sumber: Joy Revfa Facebook & Hafiz Hamidun Twitter

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


AL-FATIHAH - BAPA ADIRA & EMMA MENINGGAL, SELAMAT DIKEBUMIKAN

Takziah kami ucapkan kepada penyanyi Adira Suhaimi, 28, dan kakaknya, Emma Suhaimi diatas kehilangan bapa tercintanya, Suhaimi Rajiman, 57, yang menghembuskan nafas terakhir, Khamis lalu (21 Mac 2019) akibat kegagalan beberapa organ dalaman di Hospital Sultanah Aminah, Johor Bahru.

Perkara itu disahkan oleh Emma yang juga penyampai radio di Sabah dan menyertai Akademi Fantasia musim kelapan (AF8) bersama-sama Adira menerusi akaun Facebook (FB) miliknya pada hari sama.

Menerusi perkongsian itu, Emma turut memuatnaik gambar kenangan bersama arwah. Perkongsiannya meraih perhatian peminat dan rakan terdekat yang turut mendoakan Allahyarham.

"Selamat jalan Abah.. semoga tenang di sana. Biarpun tidak membesar dengan Abah, rasa sayang sebagai anak selalu ada di hati.. dalam diam tetap sayang.

"Al-Fatihah buat Abah. Minta kawan-kawan sudi sedekahkan Al-Fatihah buat abah saya, 'Suhaimi'," luahnya tanpa menyatakan butiran lanjut mengenai pemergian bapa mereka.

Sementara itu, Adira pula berkongsi gambarnya menziarahi pusara arwah bapanya, semalam, dengan kapsyen berbunyi: "Ku kirimkan doa buat Abah tersayang semoga tenang d alam syurga... #gonnamissyou #Tiadasiapayangbolehgantitempatabah #sayangAbah #sampaibilabila".

Adira atau nama penuhnya Siti Adira Suhaimi ketika dihubungi berkata, jenazah selamat tiba di kampung halaman, Kampung Kinandusan, Kundasang, Sabah, pagi semalam dan selamat dikebumikan jam 11 pagi.

Klik untuk gambar besar

Katanya, arwah bapa dimasukkan ke hospital sejak sebulan lalu akibat kegagalan beberapa organ dalaman dan dia koma.

"Kali terakhir saya berjumpa arwah pada Selasa iaitu ketika mengadakan persembahan di Johor Bahru. Walaupun bapa tidak sedarkan diri, saya tetap berulang alik dari Kuala Lumpur ke Johor Bahru untuk melawat.

"Pagi kelmarin saya dapat panggilan bapa sudah tiada. Keluarga ambil keputusan untuk kebumikan jenazah di kampung. Alhamdulillah, saya sempat tiba pagi hari ini dan memberikan penghormatan terakhir," jelasnya.

Menurut penyanyi lagu 'Pujaan Hati' itu, meskipun tidak membesar dan mendapat kasih sayang bapanya sejak dilahirkan, dia tidak pernah menyimpan dendam.

Malah, Adira mengakui keputusan untuk mencari bapanya ketika berusia 19 tahun disebabkan rasa rindu selain ingin mengenali siapa bapa kandungnya.

Katanya, selepas keluar daripada AF8 dia pergi mencari sendiri bapanya dan mendapat maklumat berada di Johor Bahru bersama keluarga baru. Sebaliknya katanya, rasa ingin tahu lebih menebal dan disebabkan itu, dia nekad untuk mencari sendiri.

"Alhamdulillah, saya dapat berjumpa dengannya. Selepas itu, kami saling berhubung. Walaupun dari kecil membesar tanpa bapa, tidak pernah terbit rasa marah atau dendam.

"Malah, bapa pula yang minta maaf kerana meninggalkan saya dan keluarga. Namun, saya beritahu padanya apa yang berlaku usah dikenang," tuturnya.

Menurutnya, arwah bapanya sempat datang melawat dan bermalam di rumahnya di Sungai Buloh sebelum dimasukkan ke hospital.

"Ketika bermalam di rumah, banyak yang kami bualkan. Kiranya, satu malam tidak cukup dan puas rasanya untuk kami meluangkan masa bersama.

"Biarpun sekejap, akhirnya saya dapat juga merasai kasih sayang seorang bapa. Ternyata bapa seorang yang kelakar. Saya masih ingin mendengar celotehnya," ujarnya.

Adira berkata, bapanya juga banyak menasihatinya dan paling penting dia berpesan supaya kalau boleh tidak menjadi sepertinya serta sentiasa bersama keluarga.

Menurutnya, arwah bapanya berkahwin tiga kali dengan perkahwinan bersama ibunya dikurniakan lapan anak manakala perkahwinan kedua, dua anak dan yang terakhir tiga anak.

"Sejujurnya, banyak perkara ingin saya buat untuknya tapi tidak kesampaian. Allah lebih sayangkannya. Alhamdulillah, kesemua adik-beradik ada berkumpul dan memberi penghormatan terakhir pada arwah bapa," katanya.

www.myartis.com / Sumber & foto: Berita Harian, Harian Metro, Instagram Adira Suhaimi & Facebook Emma Suhaimi

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KES PUTERI SARAH, IRA KAZAR SELESAI SECARA DAMAI DI LUAR MAHKAMAH

"Mahkamah merekodkan penghakiman persetujuan pihak-pihak (Puteri Sarah Liyana dan Ira Kazar) pada hari ini di mana mereka menyelesaikan kes secara damai di luar mahkamah.

"Ada perkara yang sulit untuk didedahkan, jadi kes ini diselesaikan secara baik. Kes selesai. Saya mewakili Puteri Sarah selaku plaintif, manakala Ira Kazar sebagai defendan diwakili peguam, Ammar Ghalip," demikian jelas peguam pelakon Puteri Sarah Liyana iaitu Puteri Ummi Kartini Abd Latiff.

Kes saman Puteri Sarah atau nama penuhnya, Puteri Sarah Liyana Megat Kamaruddin, 38, terhadap bekas madunya, Ira Kazar dan dua ahli keluarganya berhubung gangguan orang ketiga diselesaikan secara baik di luar mahkamah hari ini.

Klik untuk gambar besar

Peguam Puteri Sarah berkata, perkara itu dimaklumkan ketika pengurusan kes di hadapan Hakim Norakhmar Mohd Sani. Menurutnya lagi, mahkamah merekodkan penghakiman persetujuan dicapai antara Puteri Sarah selaku plaintif dengan Ira Kazar atau nama sebenarnya, Faghira Fatini Kazaruddin, 28, selaku defendan.

Pada 14 Jun lalu, kemelut rumah tangga pengarah sensasi, Syamsul Yusof atau nama penuhnya, Mohd Syamsul Mohd Yusof, 39, dan Puteri Sarah berakhir apabila pasangan itu sah bercerai talak satu di Mahkamah Rendah Syariah Kuala Lumpur.

         ________________________

JOM LAWAT FACEBOOK TERBARU KAMI :
KLIK DI SINI..!!

:: FACEBOOK 2 :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA FANPAGE ABBY JADI TEMPAT MENGUTUK

Fuuhhh... panas sungguh kisah Abby Abadi yang dimasukkan ke Hospital Gleneagles Kuala Lumpur kerana mengalami stress melampau baru-baru ini. Al-kisahnya terdapatlah segelintir pihak yang tidak bertanggungjawab mengeluarkan kata-kata kurang enak di laman Facebook Abby hingga terpaksa ditapis, dipadam dan diblocked oleh admin FB tersebut yang bernama Habib.

"Saya terpaksa blocked manusia-manusia yang serba tak kena je dalam ini ye. Saya sebagai ADMIN pun berkali-kali dah bagi tahu jangan sebut lagi, TIADA KENA MENGENA! sebut jugak. Ini bukan fanpage utk meminta simpati ye. Abby Abadi tak pernah terima apa-apa pertolongan pun dari sesiapa kalau tak bekerja. Fanpage ini page untuk berkongsi dengan penyokong-penyokong yang selalu ingin tahu perkembangannya. Salah ke?" tulis Admin Habib seolah kecewa.

Kalau difikirkan, memang betullah kata Habib tu... FB Abby adalah tempat untuk pelakon dan penyanyi itu berkongsi cerita dengan peminatnya. Bukan tempat menagih simpati atau tempat kutuk mengutuk antara satu sama lain.

Dalam hal ini, moga Abby tabah dan kembali sihat seperti sediakala. Jom kita lihat gambar terkini Abby yang sedang menjalani rawatan di hospital tersebut..!

Klik untuk imej besar...

Gambar sebelumnya...


"MINTA NASIHAT PEGUAM... BETULKAN NIAT, FOKUS PADA ANAK" - NABILA DEDAH TERIMA BANYAK MESEJ

"Saya dapat banyak mesej peribadi daripada orang ramai yang bertanya mengenai penceraian serta nak tahu macam mana saya kuat berdepan Sharnaaz... saya tak balas sebab tak tahu macam mana nak jawab setiap orang dan hal ini juga agak peribadi.

"Yang tanya macam mana nak bercerai tu... tak payahlah sampai nak bercerai kalau hal kecil sahaja! Artis pun ramai mesej tapi saya nasihatkan kalau boleh selesaikan dahulu, jangan datang mahkamah kerana benda ini akan jadi besar.

"Mungkin hal ini boleh diselesaikan tapi disebabkan buat keputusan drastik, terus tak boleh selesai dah! Jangan ikut emosi, fikir dahulu... lagi satu, jangan DM saya, boleh tanya peguam sebab saya tak boleh nak tolong," demikia kata bekas isteri pelakon Sharnaaz Ahmad, Noor Nabila.

Nabila atau nama penuhnya Noor Nabila Mohd Noor mendedahkan dia menerima banyak mesej daripada pengikut di laman sosial yang meminta pandangannya mengenai proses perceraian.

Klik untuk gambar besar

Nabila, 36, turut berkata, dia dihujani pelbagai pertanyaan daripada rakan selebriti yang mahu mendapatkan nasihatnya berhubung isu membabitkan hal rumah tangga.

Nabila dan Sharnaaz ditemui di pekarangan Mahkamah Tinggi Syariah Kuala Lumpur pada Khamis. Kemelut rumah tangga membabitkan pasangan ini akhirnya berjaya dirungkaikan apabila kedua-dua mereka bersepakat mengenai tiga tuntutan yang dimeterai dalam satu perjanjian persetujuan di Mahkamah Tinggi Syariah, Kuala Lumpur pada Khamis.

Persetujuan terhadap tuntutan yang dimeterai melalui surat ditandatangani kedua-dua belah pihak membabitkan nafkah edah, hadanah (hak penjagaan) dan nusyuz itu dibacakan di hadapan Hakim Syarie Mohamed Fauzi Mokhtar.

Nabila selaku plaintif menyatakan bahawa pihak defendan iaitu Sharnaaz bersetuju untuk memberi nafkah edah sebanyak RM500 selama tiga bulan. Selain itu, defendan juga bersetuju hak penjagaan anak diberikan kepada Noor Nabila termasuk memberi nafkah anak sebanyak RM1,200 sebulan dan permohonan nusyuz turut dibatalkan.

Sementara itu, Nabila menasihati mana-mana individu yang sedang berdepan masalah rumah tangga sentiasa berfikiran positif dan tidak menyimpan dendam terhadap pasangan masing-masing.

"Betulkan niat dan fokus kepada perkara yang mahu dilakukan selepas bercerai. Apa yang saya boleh kongsi ialah kita tetapkan semula matlamat hidup kita... fikirkan apa kita nak buat selepas tiada apa-apa hubungan dengan suami.

"Sucikan hati, jangan ada dendam dan marah sebab itu hanya akan menganggu kehidupan anda, fikir tentang anak. Kita tak mahu mereka melihat contoh yang tak baik," ujarnya.

Meskipun sudah tiada sebarang ikatan perhubungan, Sharnaaz pula berjanji akan terus menjaga persahabatan dengan Nabila demi masa depan anak mereka.

"Alhamdulilah peguam kami dapat selesaikan isu sebaiknya dan terima kasih Nabila kerana dapat kata sepakat. Apa yang tak jelas kita jelaskan dan letak di atas kertas supaya tak jadi isu satu hari nanti.

"Apa pun yang terjadi sekarang ini saya sangat bersyukur! Keutamaan kami sekarang adalah Jebat... saya masih nak berkawan dengan Nabila kerana dia kawan yang baik, tak guna nak bergaduh kerana yang rugi nanti adalah Jebat," tuturnya.

Pasangan itu berkahwin pada 31 Mac 2017 di sebuah hotel di Petaling Jaya, Selangor dan bercerai pada 9 Julai lalu melalui hakam. Hasil perkahwinan itu mereka dikurniakan seorang cahaya mata lelaki bernama Jebat Jayden yang kini berusia dua tahun.

Sebelum ini kes penceraian rumah tangga mereka dilanda kontroversi apabila sering memuat naik kata-kata sedih dalam laman sosial Instagram masing-masing.

www.myartis.com / Sumber: mStar & Berita Harian

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TIADA MASALAH DENGAN GADIS BERTUDUNG - UQASHA AKUI KESAL

Semua pasti mengetahui mengenai situasi dimana pelakon Uqasha Senrose berdepan dengan gadis bertudung labuh dalam sebuah video yang dimuatnaik sebelum ia dipadam.

Susulan video yang sedang hangat diperkatakan, Uqasha telah dihubungi bagi bertanya apakah yang telah terjadi sebenarnya.

Bertanya, apa yang menyebabkan pelakon 'Hero Seorang Cinderella' ini memuatnaik video tersebut, Uqasha menjawab dengan sungguh jelas.

"Seperti yang saya jelaskan dalam video, beberapa hari lepas saya telah ke Kelantan dan ketika di stesen minyak, berlakunya satu kejadian salah faham di antara saya dan seorang pemandu perempuan.

"Sebenarnya saya tak mahu komen panjang tentang isu ini tetapi ingin saya jelaskan saya tiada masalah langsung dengan sesiapa. Ia hanya berlaku sedikit salah faham.

"Saya tiada niat buruk. Niat asaya hanya ingin berkongsi apa yang terjadi pada saya. Malah, saya juga ingin netizen  di luar sana mengambil pengajaran dalam kisah saya.

"Apa yang saya ingin sampaikan adalah sebagai seorang perempuan kita haruslah menjaga adab. Saya bukan menghentam perempuan itu kerana bertudung. Tetapi apa yang cuba saya sampaikan adalah tidakkah pernampilan seseorang itu harus menggambarkan karakter dan perilakunya?

Klik untuk gambar besar

"Saya benar-benar terkejut, kereta yang pancung kereta saya dan memberi isyarat penumbuk itu adalah seorang perempuan namalah bertudung labuh.

"Bagi saya untuk apa kita bergaduh sesama jantina? Perempuan harus saling menghormati sesama kita. Perlu jaga akhlak dan budi bahasa. Kita ni perempuan perlu ada lemah lembut," jelasnya Uqasha.

Malah, Uqasha juga ada berkata dirinya langsung tidak kisah untuk meminta maaf kerana dia tahu mungkin ada juga silapnya namun gadis tersebut segera mengeluarkan telefon bimbitnya untuk merakam dan menjadikan bahan viral.

Menurutnya lagi, sejak video itu dimuatnaik, ada sesetengah pihak yang terasa deangan kenyataannya.

"Sejak saya memuatnaik memang ada beberapa pihak yang terasa hati dengan saya. Tetapi jujur saya kata saya tiada niat komen fizikal / pernampilan sesaorang. Malah saya memang tiada masalah langsung dengan gadis bertudung.

"Cuma itulah, saya agak kesal bila gadis bertudung yang selalunya dikaitkan dengan perwatakan lemah lembut dan berbudi bicara boleh bertindak seperti itu," tuturnya.

Apapun, kami harap netizen juga jelas deangan penerangan Uqasha. Bak kata perpatah, 'buang yang keruh ambil yang jernih'.

www.myartis.com / Sumber: Media Hiburan

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


PAKAIAN HIKING NORA DANISH TERIMA 'TAZKIRAH', KECAMAN TERLALU SENDAT MACAM 'B***L'

Nampaknya, pelakon Nora Danish tidak serik lagi dikecam berhubung isu pakaian apabila kembali menjadi 'mangsa' kecaman netizen. Untuk kali ini, gaya pemakaian Nora ketika mendaki Bukit Dinding, Kuala Lumpur, hari ini, pula menerima kritikan serta teguran daripada netizen.

"Pertama kali, tapi bukan yang terakhir. Di mana pula lepas ni? #6km," tulis Nora pada foto sedang hiking sebagai kapsyen.

Ramai netizen kurang senang dengan pemakaian Nora yang dikatakan agak ketat untuk tatapan umum, apatah lagi untuk digayakan ketika mendaki. Malah, ada juga yang seolah mengambil peluang untuk memberi ceramah dan 'tazkirah' kepada pelakon tersebut.

"Berpada-padalah bila berpakaian, bukan dengki atau iri hati cuma ingatan sesama muslim. Semoga diberi hidayah dan pengakhiran hidup". - "Aku ingat perempuan mana la b***I tadi, tengok nama oh kak Nora, serious warna macam b***I skrin warna coklat gelap".

Klik untuk gambar besar

"Baju awak boleh menyebabkan pernafasan masa hiking semput la dear. Pakai baju sesuai, takut kalau jatuh pengsan, rescue tak nampak serupa tanah," tulis beberapa netizen.

Pun begitu, biarpun diasak dengan pelbagai kecaman, ramai juga yang masih memuji kecantikan aktres tersebut:

"Hiking pun cantik, jelesnya"."Lawanya baju Kak Nora, macam tomb rider gitu". - "Nak naik bukit pun cantik, cemburunya," tulis sesetengah netizen.

Apa pun, kita doakan semoga Nora mendapat hidayah untuk menutup aurat lebih sempurna. Amin.

Sumber: Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PENGUMUMAN PERKAHWINAN YUSRY & LISA?

Mungkinkah perkahwinan antara sang putera dan sang puteri kini bakal menjadi realiti?

Ini berikutan munculnya kad istimewa daripada pihak pengurusan KRU berupa jemputan ke majlis 'Pengumuman Istimewa Yusry & Lisa' yang akan di adakan di Marriott Putrajaya Resort & Spa pada esok, 24 Disember 2011.

Email dari KRU - klik untuk imej besar...

Teka-teki makin bertiup kencang mengenai apakah pengumuman istimewa yang akan diumumkan oleh pasangan bercinta ini? Nak putuskan hubungan... rasanya jauh panggang dari api memandangkan antara jemputannya ialah ahli keluarga kedua belah pihak iaitu Norman Abdul Halim, Zarina Fenner (ayah dan ibu Yusry) dan Siti Amira Ahmad (ibu Lisa).

Jadi yang paling menyakinkan, majlis tersebut pasti akan mengumumkan tarikh pertunangan dan perkahwinan Yusry KRU dan Lisa Surihani. Ia juga sekaligus bakal menjadi majlis merisik kepada pasangan dua sejoli ini yang hangat digosipkan bakal mengadakan 'wedding of the year' pada 2012.

Kas undangan ke majlis istimewa...

Lisa dan Yusry - pasangan serasi...


SITI NORDIANA AKUI HILANG JOB, FOLLOWERS IG DEK DIFITNAH LIMA SEKAWAN

"Selain buat reviu berbayar, saya ada show menyanyi dan berlakon. Saya tak nafikan ada job yang dibatalkan berpunca daripada kes ini. Tapi saya tak tahu sangat (maklumat lengkap) sebab semua job yang saya terima diuruskan oleh pengurus saya.

"Terdapat penurunan followers saya di Instagram disebabkan oleh kes ini," demikian kata penyanyi dan pelakon Siti Nordiana atau lebih mesra disapa Nana yang mendakwa tindakan lima individu yang mengeluarkan kenyataan berbaur fitnah telah menjejaskan reputasi.

Menerusi prosiding berlangsung semalam, Siti Nordiana memberitahu mahkamah pendapatannya terjejas susulan hilang tawaran berlakon dan nyanyian akibat fitnah berkenaan. Malah, Siti Nordiana memaklumkan dia kehilangan ramai pengikut di Instagram sepanjang kontroversi kes berkenaan.

Terdahulu, Siti Nordiana sebagai plaintif berkata pihaknya dan kelima-lima defendan gagal mencapai kata sepakat ketika sesi mediasi yang diadakan pada Selasa lalu. Bagaimanapun, dia enggan mengulas lanjut mengenai terma-terma dan butiran terperinci yang menjadi punca kegagalan mediasi tersebut.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


'MOVE ON' - INTAN LIANA AKUI MEMORI TAK BOLEH PADAM

Meminta agar kehidupan yang dilaluinya kini tidak dipersoalkan, Intan Liana Saleh berkata dia sudah meneruskan kehidupan baharu, namun mengakui tidak boleh melupakan memori yang pernah dibina bersama bekas suaminya pemuzik, Muhamad Radzi Abdul Wahid atau Ude Wahid itu.

"Move on atau tidak, tak perlu dipersoalkan.. Move on tu melangkah maju.. Bukan melupakan😝.. Memory xleh Nak delete weiii🤭..," tulisnya.

Bagaimanapun, status berkenaan mendapat perhatian pengikut laman sosialnya yang menganggap dia tidak perlu meluahkan perkara itu di laman sosial.

Menerut netizen, perkongsian berkaitan emosi di laman sosial hanya akan menimbulkan salah faham. Bagaimanapun, Intan berkata, dia mempunyai alasan tersendiri untuk berbuat demikian.

Klik untuk gambar besar

"Pendapat masing-masing tak apa, bukan semua orang suka kita. Intan ada alasan tersendiri kenapa Intan buat macam tu. Kadang-kadang terasa nak kongsi Intan kongsi orang tak suka tak apa. Kita siapa nak puaskan hati orang. Intan sekarang sudah melangkah maju ke depan," tulisnya.

Dalam pada itu, netizen mendoakan wanita berkenaan mendapat pengganti dan dijodohkan dengan lelaki yang lebih.

Untuk rekod, Intan berkahwin dengan Ude pada 1 Mac 2013 dan bercerai talak satu pada 22 Mac lalu. Mereka dikurniakan dua orang anak iaitu Arish Muqri, 3, serta Ariq Muqri berusia setahun.

Pada November lalu, pelakon Izreen Azminda mendedahkan sudah berkahwin dengan Ude pada 8 Ogos 2017 secara tertutup dan ia dirahsiakan atas permintaan suaminya itu.

www.myartis.com / Sumber: mStar & Instagram Intan Liana Saleh

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SALURAN DARAH BENGKAK - ZAINAL TJ DIMASUKKAN KE HOSPITAL

Selepas keadaan kesihatannya semakin kronik, bekas pemenang anugerah Pelakon Pembantu Lelaki Terbaik (Drama) Anugerah Skrin 1995, Zainal TJ atau nama sebenarnya Zainal Abidin Ahmad, 54, telah dimasukkan ke Hospital Serdang (HS) sejak 26 Oktober.

Isterinya, Ida Yuhana Sulaiman, 45, berkata, Zainal yang kini dirawat di hospital berkenaan itu mengalami masalah salur darah membengkak.

"Sebelum ini abang ada mengalami masalah kaki bengkak dan jantungnya lemah. Doktor mengesyaki ia mungkin berpunca daripada masalah hati yang mengalami jangkitan.

"Apabila makan ubat, bengkak di kakinya akan sembuh tetapi masalah salur darah membengkak ini baru dikesan dan tiada ubat yang boleh mengubatinya kecuali menjalani pembedahan.

"Keliling salur darah dalam perutnya kini mula dijangkiti kuman. Untuk buat pembedahan pula agak berbahaya kerana kuman masih ada di sekelilingnya,," kata isteri Zainal.

Menurutnya lagi, kesan daripada penyakit itu menyebabkan berlakunya jangkitan kuman dalam darah yang seterusnya merebak ke hati.

"Doktor terpaksa membasmi kuman terlebih dahulu dalam tempoh tujuh hingga sembilan hari dan perlu melihat keadaan jantungnya juga sebelum buat pembedahan," jelasnya.

Ida berkata, Zainal mempunyai semangat yang kuat untuk melawan penyakit ini dan tetap positif dengan dugaan yang dihadapi.

"Abang tak nak sangat fikir mengenai pembedahan dan dia juga bercadang merawat penyakitnya menggunakan rawatan alternatif selepas ini," jelasnya.

Kali terakhir Zainal berlakon adalah menerusi drama 'Ikan-Ikan Di Kaca' pada Januari lalu.

Sumber & foto: Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


CINCIN RISIK - NEELOFA KEMBALI SARUNG?

Sebelum ini, cincin risik yang diberi oleh Pencetus Ummah (PU) Riz di jari manis pelakon, pengacara dan usahawan Noor Neelofa dilihat tidak mempunyai bayangan akan kembali.

Namun terkini, menerusi Insta Story yang dimuat naik hari ini, memperlihatkan jari manis Neelofa sudah tersarung kembali sebentuk cincin didakwa mirip cincin merisik yang diberikan keluarga pendakwah bebas, PU Riz sebelum ini.

Dek kerana itu, nama Neelofa kembali mendapat perhatian netizen. Bagaimanapun tidak dapat dipastikan sama ada cincin yang dipakainya itu adalah cincin risik atau salah satu koleksi peribadinya.

Terdahulu, Neelofa dilaporkan sudah tidak lagi mengenakan cincin merisik ketika hubungannya dengan PU Riz dikatakan sedang dilanda masalah. Sehingga kini status hubungan pasangan itu masih menjadi tanda tanya selepas dikatakan dilanda badai sekitar akhir tahun lalu. PU Riz juga masih belum membuka mulut bagi menjelaskan status terkini hubungannya bersama Neelofa.

Klik untuk gambar besar

www.myartis.com / Sumber & foto: Harian Metro, Astro Gempak & Instagram Noor Neelofa

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::